...Бахтиёр ота ва Санобар ая уч ўғилни тарбиялаб камолга етказишди. Уларнинг ҳам илм, ҳам ҳунар эгаллаши учун барча шароитни яратиб беришди. Уч ўғил ўзаро аҳил, иноқ, меҳрибон эди. Катта бўлгач, устачилик ҳунарини эгаллашди. Кейин муассислар кўмагида ўз бизнесларини бошладилар. Тез орада мебеллар оламида ўз маҳсулотлари билан кўзга кўринишди. Ота-оналарининг дуоси, насиҳатларини олиб кам бўлмаган йигитларнинг ишлари юришгандан юришиб кетди. Табиийки, атрофида дўст-ёрлар, улфатлар кўпайди. Улар ака-укаларни зиёфатларга, гап-гаштакларга тез-тез чорлайдиган бўлди. Дўстлари сафи кенгаяётганидан, давраларда ҳурмат-эътиборда бўлаётганидан завқланган ака-укалар бора-бора бундай тадбирларни ўзлари ҳам ташкил қиладиган бўлишди. Афсуски, дўст ниқобидаги айрим кимсалар тўғри ва ҳалол йўлда юрган инсонларнинг онгини заҳарлашга уринишди. Диний илми етарли бўлмагани сабабли нопок ва бузғунчи кимсаларнинг асл мақсадларини англаб етмаган ака-укалар осонгина тузоққа тушишди...\nИкки акасининг абгор аҳволидан хабар топган Рустам айрим сабоқларнинг тингловчиси бўлганини эслаб, ўзидан хавотирга тушди ва яширинишга уринди. Икки фарзандини бир кунда темир панжара ортида кўрган ота-она қаттиқ изтиробга тушди, кенжасининг ҳам тақдири акаларинидек бўлмасин деб, унинг қаерда эканини сир тутишди. Мутасадди идоралар ходимлари ҳар қанча савол-жавоб қилмасин, «Билмаймиз!» деганча елка қисиб тураверишди.\nОлиб борилган профилактик тадбирлар, мутасадди ташкилот вакилларининг тушунтириш ишлари Бахтиёр отада умид уйғотди. Болам айбини тан олиб, хатоларига иқрор бўлса, балки жазоси енгиллашар... Уни ҳам бағримдан юлиб олишмас? Бемор онасининг, оталари ортидан бўзлаб қолган жиянларининг қаровчиси бўлишига кўнишар? Ахир, бутун умр яшириниб юролмайди-ку... Кўнглидан ўтган гапларни турмуш ўртоғига айтганида, Санобар ая аввалига дод солиб йиғлади. «Уни ҳам қамаб қўйишса, нима қиламиз? Мен бу дардни кўтара олмайман. Қарорингизни ўйлаб кўринг!» деб рози бўлмади. Бахтиёр ота йиғилишларда эшитганларини сўзлаб берди, Юртбошимизнинг, халқимизнинг кечиримли эканини қайта-қайта такрорлаб, уни тинчлантиришга, хаёлидаги ваҳимали ўйларни тарқатишга уринди. Санобар ая Аллоҳга таваккал, дея кўнди ва кенжа ўғилни ҳам суд ҳукмига топширишди...\nҚуёш нурига тўсиқ бўлган қора булутлар тарқади, бағрикенг халқимиз, инсонпарвар давлатимиз унинг тазарруларини қабул қилиб, тўғри йўлдан бориши учун бир имкон берди. Санобар ая ўғлининг эсон-омон қайтганидан қувониб, уни бағрига босганича тўйиб-тўйиб йиғлади...\nТазарру... Озодликдан маҳрум этилган ака-укалар бунинг қанчалар илоҳий кучга эга эканлигини англаб етишларига жазони ижро этиш муассасасидаги ўз касбига фидойи ходимларнинг мунтазам равишда олиб борган тарбиявий ишлари, муассаса психологи ҳамда диний уламолар билан ташкиллаштирилган суҳбатлар катта ёрдам берди. Улар нотўғри йўлда эканликларини англаб етишди. Кўнгилларида пушаймонлик, афсус-надомат уйғонди.\nМамлакатимиз Бош қомуси қабул қилинганининг 26 йиллиги арафасида билиб-билмай жиноят содир этган, ҳозирги вақтда қилмишига чин кўнгилдан пушаймон бўлган ва тузалиш йўлига ўтган озодликдан маҳрум этиш жазосини ўтаётган шахсларни афв этиш тўғрисидаги Юртбошимиз фармонини бошқалар қатори ака-укалар ҳам умид, ҳаяжон, озодликка чиқиш орзуси ила кутдилар.\nАфв этилган 136 нафар шахс орасида Рустамнинг акаси – Баҳодир Содиқов ҳам бор эди.\nБаҳодир акани йўқлаб пойтахтимизнинг Шайхонтоҳур тумани «Боғ кўча» маҳалла фуқаролар йиғинига бордик. Бизга маҳалла оқсоқоли Неъмат Мамашарипов пешвоз чиқди. Баҳодир ака ва унинг оиласи ҳақида сўраб-суриштирдик.\n– Содиқовлар оиласи маҳалламизнинг бообрў, намунали оилаларидан бири ҳисобланади. Ҳаёт кутилмаган синовларга тўла, ҳамма ҳам адашиши, хато қилиши мумкин, – деди Неъмат ака. – Йиқилганни суяш, адашганга тўғри йўл кўрсатиш биз – катталарнинг вазифамиз. Бу оила катталарини яхши билганим боис уч нафар фарзандига ҳам кафиллик хати беришга иккиланмадим. Умид қиламанки, улар ишончимизни оқлашади.\nШундан сўнг оқсоқол ҳамроҳлигида Содиқовлар хонадонига йўл олдик. Машинамиз маҳалла идорасида унча узоқ бўлмаган хонадонларнинг бири олдида тўхтади. Ташқарида одамлар гавжум, хонадон эгалари меҳмонларни кузатишарди.\n– Баҳодирдан кўнгил сўраб келаётганларнинг кети узилмаяпти, кутилмаган хушхабар барчанинг қалбини шодликка тўлдирди, – деди Неъмат ака. – Ана, бизга қараб келаётган киши Баҳодир бўлади.\n– Мен ҳам меҳмонларни бошлаб келдим, – деди оқсоқол унга.\n– Жуда яхши-да, қани, уйга марҳамат, – деб бизни ичкарига бошлади Баҳодир ака.\nЮзларида нур балққан, кўзларида шодлик учқунлаган Бахтиёр ота ва Санобар ая дуога қўл очишди. Биз ҳам энди бу хонадонда яхши кунлар кўп бўлишини тиладик.\n– Бағрингиз тўлиб, қувониб ўтирибсизми, аяжон? – деб кўнгил сўрадим Баҳодир аканинг онасидан.\n– Шундай кунларга етказганига шукур, қизим, – деди кўз ёшларини артиб онахон. – Баҳодир – катта ўғлимиз, оилали, икки нафар фарзанди бор, бир қизини узатиб, набирали ҳам бўлди. Мана шу қақилдоқ қиз Руқияхон ҳаммамизнинг эркатойимиз, – деди тиззасида ўтирган жажжигина қизалоқни эркалаб.\n– Боламнинг бошида шундай синовлар ҳам бор экан, ортда қолгани рост бўлсин, – дея суҳбат давом эттирди онахон. – Ҳеч қандай хат-ҳужжат сўрашмади, афвга тушмади, шекилли, болаларим, деб ич-\nэтимни еб ўтиргандим. Саккизинчи декабрь куни тонг саҳарлаб кичик ўғлим Рустам кийиниб, қаергадир кетишга чоғланаётганини кўрдим.\n– Тинчликми, намунча саҳармардон кетяпсан? – деб сўроққа тутдим.\n– Онажон, бир дўстимнинг тўйи эди, ошга кетяпман, – деди тутила-тутила. Аммо кўзлари бошқа гап айтиб турарди. «Тинчликмикан? Ниманидир яшираётган бўлмасин тағин» деб кўнглимга ғулғула тушди. Тушлик вақти бўлди ҳамки, қайтиб келмади. У билан бирга кетган қариндошларимнинг онасига қўнғироқ қилдим.\n– Ҳали хабарингиз йўқми, бугун уйингизга меҳмон келади, – деб суюнчи сўради.\n– Қандай меҳмон? Тинчликми ўзи? Ким келади? – кетма-кет саволларга кўмиб ташладим.\n– Ия, чиндан ҳам хабарингиз йўқ, шекилли. Болалар Оҳангаронга, Баҳодиржонни олиб келгани кетишган. Айтишмаганмиди?\nҚўлим қалтираб, телефон ерга тушиб кетди. Бошим айланиб, ўтириб қолдим. Ўша пайтдаги ҳолатимни сўз билан ифодалаш қийин...\n– Мен «сюрприз» қилмоқчи эдим, айтиб қўйишибди. Келсам, уй тўла меҳмон, ҳаммалари эшикка термулганча йўлимга кўз тикиб ўтиришган экан, – суҳбатимизга қўшилди Баҳодир ака.\n– Баҳодир ака, афв рўйхатига киритилишингизни кутганмидингиз? – деб сўрайман у кишидан.\n– Ич-ичимдан сезгандим, умид қилгандим, албатта, аммо юрагимнинг бир четида ҳадик ва хавотир ҳам йўқ эмасди. Жазони ижро этиш муассасасида ўз хатоларимни англаб етдим, мутасадди ташкилотлар, диний уламолар билан учрашувлар менинг қалб кўзимни очди, руҳиятимни тозалади. Қолаверса, ўзимни бу синовлар ўтиб кетишига, ҳали ҳаммаси яхши бўлишига ишонтирдим, ичимдаги бор дардимни меҳнат билан енгдим, ҳунарим мени ёруғликка олиб чиқди, ўша қийин кунларда куч, матонат, ирода бахш этди.\nШу пайт Баҳодир аканинг уяли телефони жиринглаб қолди. Узр сўраб, унга жавоб берди.\n– Яна бир дўстимиз уйига қайтибди, етиб олгач, хабар бериб қўйинг, дегандим. Онажон, дўстимнинг онаси сизга салом айтиб қўйишимни тайинлади, – деди Баҳодир ака. – Муассасада ота-онамнинг насиҳатлари қанчалар тўғри эканини, тушуниб етдим. «Яхши билан юрсанг – етарсан муродга, ёмон билан юрсанг – қоларсан уятга», деган гапларни бекорга кўп такрорламасликларини тушуниб етдим.\nҚалбимда оиламга садоқат, Ватанга ва халқимга муҳаббат туйғулари жўш урмоқда. Худо хоҳласа, ишларимни\nКуни кеча муассисларимиз яна ҳамкорлик қилишни таклиф этишди. Жудаям хурсанд бўлиб кетдим. Ҳукуматимиз томонидан яратиб берилаётган кенг имкониятлардан оқилона фойдаланиб, юртимиз равнақига ўз ҳиссамни қўшсам, мендан бахтиёрроқ одам бўлмайди. Шу ўринда фурсатдан фойдаланиб, менга мана шундай имкон берган, кўнглимга яна ёруғлик олиб кирган Юртбошимизга ва бағрикенг халқимизга миннатдорлик билдираман, менга билдирилган ишончни тўла оқлашга ваъда бераман.


Самарқанд вилояти Нарпай тумани, Тоткин қишлоғида яшовчи ўттиз уч ёшли Соҳиба Қурбонова ўз маҳалласининг қўли гул чеварларидан. Имконияти чекланган бўлишига қарамай, ҳаётда, ишда, бир сўз билан айтганда, ижтимоий ҳаётда фаол. Меҳнатдан сира қочмайди.\n— Болалигимда оғир дардга чалиниб, икки оёғимдан ажралганман, — дейди Соҳиба Қурбонова. — Ҳар гал тушкунликка тушганимда раҳматли отамнинг далдаси ёдимга тушарди: «Қизим, яшашга куч топа олишинг керак. Дунёга бошқа келмайсан, ахир. Ишон, сен катта-катта ишлар қилишга қодирсан!»\nБу сўзлардан ёш қиз куч олиб, қўлидан қандай иш келса, бажонидил бажаришга ҳаракат қилди. Уй юмушларини ўз зиммасига олди: сигир соғиш, ҳовли супуриш, кир ювиш, овқат пишириш, хуллас, ҳаммасини мустақил равишда уддалади. Лекин шунга қарамай, бир ҳунарнинг бошини маҳкам тутиш истаги Соҳибага тинчлик бермасди. Ўқув курсларига қатнашга эса имкони йўқ. Шунда у қўни-қўшнилардан сўраб, газета-журнал, китобларни варақлаб, бичиш-тикишни ўрганди.\nБора-бора тикувчиликка қизиқиши шу даражага етдики, ҳар лаҳза хаёли беихтиёр у билан банд бўларди. Янги-янги эскизларни ўзлаштирди. Шу тариқа Соҳиба қишлоқ одамлари учун ёстиқ ва кўрпа жилдлари, бешик анжомлари, чопон, дастурхонлар тикиб беришни бошлади. Мана, ҳозир бу ҳунар ҳаётининг мазмунига айланган.\nОилавий шароити, қолаверса, иштиёқи ва ҳаракатлари инобатга олиниб, яқинда унга Президентимиз ташаббуси билан янги уй совға қилинди. Хонадонда ҳамма шарт-шароит бор. Тикувчилик билан шуғулланиши учун ҳам имкон мавжуд. Энди Соҳиба ўз олдига янада катта мақсадлар қўйган. Нарпай туманидаги пахта заводи билан шартнома имзолашга улгурди. Заводга пахта этаклари тикяпти. Келгусида эса болалар кийимларини тикиш, атрофига шогирдлар йиғиб, тикув цехи очиш нияти ҳам йўқ эмас...\n— Баъзида ўзимни худди ёлғизланиб қолгандек ҳис қилардим, — дейди сўзининг якунида Соҳиба Қурбонова. — Аммо бугун бу нотўғри эканига, қаттиқ янглишганимга амин бўлдим. Чиройли, замонавий уй ҳадя этгани учун Президентимиздан ниҳоятда миннатдорман. Насиб этса, шу уйда у кишига ўз қўлим билан ош дамлаб беришни дилимга тугиб қўйганман. Менга ишонган, оғир дамда қўллаб-қувватлаган давлатимиз, халқимизга минг раҳмат. Шундай фаровон, бағрикенг, ҳур ва обод юртда яшаётганимга шукр!


«Ислом ва ногиронлик» мавзусида очиқ суҳбат\n16:30 / 15.11.2021 560 pdf Ўқиш режими + -\nТошкент шаҳар «Шароит плюс» ногиронлар жамоат бирлашмаси нодавлат нотижорат ташкилотида «Очиқ суҳбатлар» туркум кўрсатуви лойиҳаси ташкил этилган. Ушбу туркум кўрсатувда асосан, ногиронлиги бўлган шахсларнинг ижтимоий ҳимоя тизими, ногирон болаларнинг инклюзив таълими қандай ташкил этилиши, шундай шахсларга нафақа тайинлаш тартиби қандай бўлиши, гендер тенглиги ва ногиронлиги бўлган аёллар ҳуқуқлари ва шу каби мавзуларга мутахассислар томонидан тавсия ва кўрсатмалар бериб борилади.\n«Очиқ суҳбатлар»туркум кўрсатувининг 9-сони «Ислом ва ногиронлик» мавзусида бўлиб, суҳбатни «Шайх Муҳаммад Содиқ Муҳаммад Юсуф» жомеъ масжиди имом ноиби, islom.uz портали раҳбари Ҳасанхон Яҳё Абдулмажид қилиб берган. Суҳбатда аввало имом ноиб исломда имконияти чекланганлар ҳақида оят ва ҳадисдан далиллар келтириб ўтган.\nАллоҳ таоло Қуръони Каримда «Абаса» сурасининг аввалида аъмо (кўзи ожиз) саҳобий Абдуллоҳ ибн Умму Мактум розияллоҳу анҳу ҳақларида бир қанча қиссаларни марҳамат қилган. У киши Набий соллаллоҳу алайҳи васалламнинг Қурайш аъёнлари билан машғул эканликларини кўрмай, у зот алайҳиссаломга баланд овоз билан: «Эй Аллоҳнинг Расули, Аллоҳ ўзингизга ўргатган нарсадан менга ҳам ўргатинг», деб халақит берганлари, Расули Акрам соллаллоҳу алайҳи васаллам бундан ғижиниб, юзларини буриштирганлари ва юз ўгирганлари ҳикоя қилинади. Шундан кейин эса у зот соллаллоҳу алайҳи васалламга мазкур иш туфайли итоби илоҳий келади.\nБир куни Пайғамбар Муҳаммад соллаллоҳу алайҳи васаллам Қурайш қабиласи аъёнларидан баъзиларини динга даъват қилиб турганларида икки кўзи кўр Абдуллоҳ ибн Умму Мактум исмли саҳобий: «Эй Аллоҳнинг Расули, Аллоҳ ўргатган нарсадан менга ҳам ўргатинг», деб баланд овоз билан қичқириб, келиб қолди. Набий алайҳиссаломнинг нима билан машғул эканликларини билмасдан, бу сўзларни бир неча марта такрорлади. Бу Муҳаммад алайҳиссаломга ёқмади: юзларини буриштирдилар, ундан юз ўгирдилар. Шунда Аллоҳ таоло Ўз Пайғамбарига хитоб қилиб, ушбу сураи кариманинг аввалидаги оятларни нозил қилди. Бу ҳам Қуръоннинг ҳақиқий илоҳий Китоб эканига ёрқин далилдир. Қайси бошлиқ ўзига нисбатан қилинган танқиднинг асрлар бўйи ўқиладиган илоҳий китобда собит бўлишини хоҳлайди?!\nШундан сўнг Набий соллаллоҳу алайҳи васаллам Абдуллоҳ ибн Умму Мактум розияллоҳу анҳуни доимо ҳурмат қилиб юрганлар.\n«Ислом дини жисмоний имкониятида нуқсони борларга ҳеч қандай мақом ёки азоб, азизлик ёки хорликни белгилаб бермаган. Балки Аллоҳга бўлган иймон, Унга бўлган ихлос, диёнат, қалб поклиги каби сифатлар инсоннинг мақомини белгилаб беради. Бироқ жисмоний имкониятнинг чекланиши Аллоҳ таоло томонидан берилган дард ва синов ҳисобланиши мумкин. Имконияти чекланган шахслар бундай ҳолатдан нолиш каби тушунчаларни, мулоҳазаларни қилмаслиги лозим. Аслида барча инсонлар учун бу дунё жуда тез фурсатда 30-40 йилда ўтиб кетади. Бундай шахслар аввало шундай синовлардан муваффақиятли ўтиб олсалар, абадий дунёда буюк мақомга эришадилар, иншааллоҳ», дейди Ҳасанхон Яҳё Абдулмажид «Очиқ суҳбатлар» кўрсатувида.\nСуҳбат давомида ибодатнинг улуғлиги, имконияти чекланганлар доимо Аллоҳ таолодан сабри салвон сўраб дуо қилишлари, матонат сўрашлари, ҳар бир инсон қандай ҳолатда бўлишидан қатъий назар Робби билан қалбан боғланиш кераклиги уқтирилган.\nТўлиқ видеони кўриш учун\nМен дин кишиларини ёмон кўраман\n17:00 / 15.11.2021 2340\n19:30 / 15.11.2021 1452\nШаржа шаҳридаги Ислом цивилизацияси музейи Ғарбий Осиё минтақасидаги энг муҳим музейлардан бири ҳисобланади. Унда Ислом цивилизацияси ва санъатига оид асарлар давоми...\n520 14:30 / 20.01.2021\n2543 14:08 / 17.10.2018\n«Қуръон билан танишув» туркум суҳбатлари\nҲурматли Қуръон илми ошиқлариРамазон ойида сиз азизларга ажойиб туҳфа Ҳар куни .Шайх Муҳаммад Содиқ Муҳаммад Юсуф, жоме масжидида пешин намозидан сўнг .Қуръон давоми...\n656 13:23 / 15.04.2021\n1230 11:30 / 15.05.2020\n83067 11:58 / 10.10.2018\n100323 11:56 / 10.10.2018\n12940 14:35 / 11.08.2021


Ваъда қилинган буюк келажак қани?\n05 декабр 2020, Тошкент вақти: 13:16\nТехнологик тараққиëт асрида яшаëтган бугунги ўзбекистонлик кўплаб ëшлар¸ ўз орзуларининг очилмай армонга айланаëтганини алам билан қайд этишмоқда.\nЎзбекистонда президент Каримовнинг "Ўзбекистон - келажаги буюк давлат" шиори остида улғайган янги авлод¸ ўзининг оëққа туриши учун ҳам моддий¸ ҳам маънавий таянчдан мосуво ўсаëтганини айтмоқда.\nТошкентдаги “Ҳозиржавоб гуруҳ” фаоллари жорий йилнинг феврал-март ойларида Ўзбекистоннинг 6 вилояти ва Тошкент шаҳрида яшовчи ёшлар орасида сўров ўтказган.\n“Ҳозиржавоб гуруҳ” фаоли Суҳроб Исмоиловга кўра, сўров натижасида Ўзбекистон ёшлари орасида ижтимоий ишонч руҳининг жуда паст эканлиги аниқланган.\n- Ëшларимизда ўзлари ишонадиган¸ ҳар тарафдан таҳлил қилиб¸ ўйлаб чиқилган қадриятлар тизими мавжуд эмас.\nЖамиятимизда ëшлар жуда бўлиниб кетган. Улар бир-бирларига ишонишмайди.\nБиринчи навбатда¸ бирлашиш учун¸ ташаббусларини ўзлари бошлаб беришлари учун¸ амалга оширишлари учун¸ муаммоларини ечиш учун бир- бирларига ишонишмайди.\nИккинчи навбатда¸ ëшларимизнинг давлат ташкилотларига нисбатан, яъни “биз ëшларнинг вакилларимиз”, деб иддао қилаëтган ҳар хил жамоат ташкилотларига нисбатан ижтимоий ишончи жуда паст.\nШунингдек, ëшларимизга нисбатан маҳалла институтлари тарафидан¸ оила тарафидан турли босимлар ўтказилади. Бу институтларнинг тарбиявий аҳамиятини йўқота олмаймиз¸ лекин улар тарбия бериш билан бирга танқидий фикрлаш руҳини йўқотиш¸ ёшларни умумий рамкаларда ушлаб туришга эътибор қаратишади.\nЯна уларнинг эътибори ёшларнинг алоҳида шахс бўлишига¸ эркин бўлишга интилиш ҳаракатларига йўл қўймасликка қаратилган бўлади, дейди Суҳроб Исмоилов.\nСўров иштирокчиларнинг 31 фоизи ҳаёт шафқатсизлиги ва шунинг учун ўз мақсадларига эришиш йўлида ахлоқий меъёрларни ҳам четлаб ўтишга тайёрликларини айтишган бўлса, 69 фоиз ёшлар бу фикрга қўшилмайди.\nУлар “инсон астойдил ҳаракат қилса¸ ўз мақсадига албатта, етиши мумкин ва бу борада виждонга хилоф йўлларни тутиш шарт эмас”, деб ҳисоблайди.\nСўров натижаларига кўра, шаҳар ва қишлоқ ёшларига тенг имконият яратилмаган. Қишлоқ ёшларининг муаммолари шаҳарлик ёшларга нисбатан анча кўп.\nСўровда иштирок этган ёшларнинг 65 фоизи ҳаётда эркинлик энг асосий зарурат эканлигини таъкидлаган бўлсалар, 35 фоиз ёшлар эркинликдан кўра моддий манфатдорликни устун қўйишган.\nАндижон шаҳрида яшовчи 19 ёшли Орифжон Аҳмедов моддий манфатдорлик тарафдори.\n-Бундан беш-ўн йил олдин Ўзбекистондаги ҳаёт яхши эди. Бизнинг пешонамизга оғир ҳаëт ëзилган экан. Қийин бўлиб кетди. Ҳаëт оғир бўлгандан кейин ўқигинг ҳам келмайди. Шунинг учун мактабни 6-синфдан кейин ташлаб кетганман. Ҳозир мардикорлик қилиб пул топаяпман, дейди Орифжон Аҳмедов.\nХоразмлик 26 ёшли Марҳабо ҳам ҳаётда эркинликдан кўра моддий манфатдорликни устун қўйишини айтади.\n- Минг эркинлик бўлгани билан чўнтагингда пулинг бўлмаса¸ ҳеч нарсага эришиб бўлмайди.\nПул бўлса¸ ҳамма нарсага эришса бўлади. Ҳамма орзуларингга фақат пул бўлсагина эришиш мумкин.\nОддий ўқишга кириб ўқиш учун ҳам пул керак. Ҳамма нарса пулга бориб тақалади, дейди Марҳабо.\nТошкент вилоятида яшовчи ўқитувчи Улуғбек Усмонов ёшларда моддий манфатдорликка қизиқишнинг кучлилиги сабабларини мана бу тарзда изоҳлади:\n-Мен ёшларда моддий қизиқиш кучлилигини табиий, деб ўйлайман. Ҳозир техника асри бўлаяпти. Айниқса, мустақилликдан кейин Ғарб цивилизацияси бизга таъсир кўрсата бошлади. Моддий жиҳатдан ëшларимиз компютер¸ уяли алоқа телефонларга эга бўлишга қизиқади.\nСобиқ совет даврида¸ ундан олдинги даврларда қадриятларимиз бошқача бўларди. Сабаби у даврларда классик китоблар¸ илгариги алломаларимизнинг китоблари кўп ўқитиларди.\nҲозир эса ёшлар китоб ўқимайди, уларнинг маънавий савиялари етарли даражада эмас, деди Улуғбек Усмонов.\nЎзбекистон халқ артисти Гулчеҳра Жамилова эса ҳозирги ёшларнинг фаолиятидан қониқишини айтади.\n-Ëшларга эътибор катта. Мен ўйлайманки¸ ҳозир истеъдодли ëшлар етишиб чиқаяпти. Ҳар хил соҳаларда ўзларини синаб кўришаяпти. Хориж давлатларида қанча иқтидорли ёшларимиз ўқияпти. Санъатда ҳам улар илғор. Мана, кўрик-танловлар бўлиб ўтаяпти. Ëшларимиз кўп совринларга эга бўлишаяпти, деди Гулчеҳра Жамилова.\nСуҳроб Исмоилов эса ёшларга эркинлик бериш зарарлигини таъкидлар экан, ёшларга оид қонунларга ўзгартириш киритиш лозим деган фикрда.\n-Бугунги кундаги умумий хулосамиз: ëшларимизга биринчи навбатда эркинлик етишмайди. Бу жамият даражасида эмас¸ ҳатто давлат сиëсати даражасида.\n1991 йилда қабул қилинган давлатнинг ëшларга нисбатан сиëсати деган қонун анча эскириб қолган. Уни қайта кўриб чиқиш керак.\nДавлат миқëсида ëшларни қандай қилиб жамиятда етакчи кучга айлантиришга¸ уларга қандай қилиб эркинлик беришга¸ қандай қилиб ëшларни танқидий фикрлашга ўргатишга қаратилган дастур қайтадан қабул қилиниши керак.\nЁшлар билан шуғулланадиган алоҳида бир давлат органи бўлиши керак. Бизда ҳозир шунақа камчиликлар кўзга ташланяпти, дейди Суҳроб Исмоилов.\nРасмий маълумотларга кўра, Ўзбекистондаги 27,5 миллионлик аҳолининг 60 фоизини ёшлар ташкил қилади.


Америка халқи томонидан тақдим этилган COVID-19га оид лаборатория ашёларини ушлаб турган қозоғистонлик тиббиёт ходимлари, санасиз сурат. (АҚШнинг Қозоғистондаги элчихонаси)\nОЛМАОТА – АҚШ Халқаро тараққиёт агентлиги (USAID) яқинда COVID-19 пандемиясига қарши курашда ёрдам тариқасида Қозоғистонга лаборатория ускуналари ва ашёларини етказиб берди, деб хабар беради АҚШнинг Қозоғистондаги элчихонаси душанба (22 июнь) куни.\n300 минг долларлик (120,9 млн. тенге) ёрдам USAIDнинг «Маҳаллий соғлиқни сақлаш тизимини барқарор ривожлантириш» (LHSSP) лойиҳаси доирасида тақдим этилди.\n«COVID-19 бўйича аниқ ва тезкор тестлар вирус тарқалишини тўхтатишда ўта муҳим. Биз мамлакатдаги ҳар бир одамнинг ҳаёти ва саломатлигини ҳимоя қилиш учун Қозоғистон ҳукумати билан яқиндан ишламоқдамиз», дейди АҚШнинг Қозоғистондаги элчиси Уильям Мозер.\nCOVID-19ни аниқлаш учун тестлар\nҚозоғистон соғлиқни сақлаш вазирлиги томонидан қабул қилинган материаллар полимер занжирли реакция (ПЗР) тестларини ўтказиш учун лаборатория реагентларини ўз ичига олади – бу COVID-19 касаллигини келтириб чиқарувчи вирусни аниқлаш ва кузатиш бўйича энг ишончли лаборатория усулларидан биридир.\nUSAID Қозоғистон ҳукумати билан ҳамкорликда ёрдамнинг устувор йўналишларини белгилаб олган ва LHSSP лойиҳаси доирасида зарур лаборатория ашёларини етказиб беришни давом эттиради.\n2020 йилнинг учинчи чорагида Қозоғистонга умумий қиймати 2 млн. АҚШ долларидан (805,9 миллион тенге) ортиқ қўшимча лаборатория ашёлари етказиб берилиши кутилмоқда.\nUSAID энг зарурий ашёларни аниқлаш бўйича қозоқ расмийлари билан бирга иш олиб бормоқда.\nАҚШ ҳукумати бугунга қадар янги коронавирусга қарши курашда Қозоғистонга ёрдам тариқасида 5,7 миллион доллардан (2,3 миллиард тенге) ортиқ маблағ ажратди. Бу ёрдам Қозоғистон соғлиқни сақлаш тизимининг амалдаги барқарорлик стратегиясига таянган ҳолда, мамлакатнинг энг зарурий эҳтиёжларини қондиришга йўналтирилган.\nОТБнинг Тожикистонга ёрдами\nАйни вақтда Осиё тараққиёт банки (ОТБ) вирусга қарши курашда Тожикистонга ёрдам бермоқда.\nҚароргоҳи Манила шаҳрида жойлашган банк Тожикистон ҳукуматига 50 миллион долларлик (515,2 миллион сомоний) грант ажратишни маъқуллади, дейилади ОТБнинг 18 июнь кунги баёнотида.\n«Мазкур грант ҳукуматнинг соғлиқни сақлаш тизимини мустаҳкамлаш, аҳолининг ночор ва ҳимояланмаган қатламларига ижтимоий ёрдамни ошириш, озиқ-овқат хавфсизлигини таъминлаш ва кичик бизнесни ҳимоя қилиш бўйича муҳим чораларини молиялаштиришга ёрдам беради», деди ОТБ президенти Масацугу Асакава.\n«Грант ҳукуматнинг комплекс чора-тадбирлар режасини молиялаштириш учун бюджет ёрдамини тақдим этади», дейилади баёнотда.\nУшбу чоралар доирасида Тожикистонда COVID-19га чалинган беморлар билан ишловчи тиббиёт ходимларининг иш ҳақини ошириш кўзда тутилган. Уларнинг камида 80 фоизи аёллардир.\nБаракалла АҚШ. Россиядан яхшироқ\nРоссия кимга ҳам керак? Ўша америкаликлар ва европаликларга охирги иштонини ҳам сотиб юборди-ку.\nБу ердаги баъзилар Россияни Украина ва Қозоғистон сингари Англо-саксонларга сотишга ҳам тайёр ... АҚШдаги тартибсизликлар ва ғалаёнлар туфайли улар ўз хўжайинларидан қаттиқ хавотирда.


«Юэчжи ва Қанғларнинг археологик аниқланиши»\nЎзР ФА Ўзбекистон тарихи давлат музейида 2019 йил 22 феврал куни 2013 йилда ЎзР ФА Археология тадқиқотлари институти ва Хитой Шимолий-Ғарбий институти билан ҳамкорликда олиб борилган ўзбек-хитой экспедицияси қазишмалари натижаларига оид ноёб археологик материалларнинг намойишига бағишланган кўргазма очилди. Кўргазма Хитой худудларидан юэчжи қабилаларининг мил.ав.1– мил.1 асрларда Ўрта Осиёга кўчиб келиш жараёни ва улар қолдирган маданий мерос ҳақида маълумот беради.\nКўргазмада тадқиқ қилинган 11 та қабрлардан топилган буюмлар: металлдан ясалган қурол-яроғлар, кулолчилик идишлари, қимматбаҳо ва ярим қимматбаҳо тошлардан ясалган тақинчоқлар ҳамда олтиндан ясалган заргарлик буюмлари бор.\nБундан ташқари кўргазмада ўзбек-хитой экспедициясининг яна бир қазишмалари – 94 та турли қабрлардан топилган буюмлар ҳам намойиш этилган. Бу қабрлардан марҳумларнинг ҳаётлик даврида фойдаланган турли меҳнат ва ов қуроллари, тошлардан ясалган тақинчоқлар, заргарлик буюмлари, кулолчилик маҳсулотлари топилган.\nУшбу қабрлардан топилган топилмаларнинг таҳлили шуни кўрсатадики, топилмалар Миср, Юнонистон, Кичик Осиё, Шарқий Осиёдан келтирилганлиги аниқланган. Бу эса ушбу ҳудудда яшаган аҳоли юқорида тилга олинган давлатлар билан иқтисодий ва маданий алоқада бўлганлигини кўрсатади.\nНоёб археологик топилмаларни кўришга ташриф буюринг ва Сиз бу билан ўзингизнинг тарихий билимларингизни бойитинг!


Трамп қаршиликларга қарамай фармойишни имзолади | Najot.info\nТрамп қаршиликларга қарамай фармойишни имзолади\n09.03.2018 Нажот 0 коментариев алюминий,пўлат,Трамп,фармойиш\nАҚШ президенти Дональд Трамп Қўшма Штатларга пўлат ва алюминий олиш киришга тарифлар жорий этиш ҳақидаги фармойишни имзолади. Бунда Мексика ҳамда Канада истисно саналади, Вашингтон ушбу икки давлат билан Шимолий Америка эркин савдо ҳудуди (NAFTA) бўйича келишув шартларини қайта кўриб чиқиш ҳақида келишмоқда.\nАҚШ президентининг сўзларига кўра, пўлат олиб киришга 25 фоиз ва алюминийга 10 фоизлик миқдорда бож жорий этилмоқда. Божхона тарифлари 15 кундан сўнг амал қилишни бошлайди, дея аниқлик киритди Трамп.\n«Ўз уйи фаровонлигини ҳимоя қилмайдиган давлат, хорижда ҳам ўз манфаатларини ҳимоя эта олмайди», — дея маълум қилди Трамп. Шунингдек, у кучли пўлат қуйиш ва алюминий саноатини «бизнинг миллий хавфсизлигимиз учун ҳаётий муҳим», деб атаган.\nАмерика саноати, Трампнинг фикрича, бошқа давлатлар томонидан ташқи савдо юритишнинг «тажовузкор усуллари сабабли кучсизланган».\n← Ким Чен Ин ядровий синовларни тўхтатишга тайёр\nЭрдўған: АҚШ Суриядаги “террорчиларга” маош тўлайди →\nКим Чен Ин ядровий синовларни тўхтатишга тайёр\nКим Чен Ин ядровий синовларни тўхтатишга тайёр Жанубий Корея президентининг...


Иккинчи маротаба ишга тикланди - Ishonch.uz\nБош саҳифа Жамият Иккинчи маротаба ишга тикланди\nИккинчи маротаба ишга тикланди\nЖарқўрғон туманидаги «Ўрикли» МФЙ ҳудудида яшовчи Ҳафиза Қурбоналиева Ўзбекистон касаба уюшмалари Федерацияси Сурхондарё вилояти кенгашига 2021 йил давомида икки маротаба мурожаат қилиб, суд муҳокамаси даврида манфаатини ҳимоя қилишни сўраган.\nИшнинг ҳолати ўрганилганда, Ҳафиза Қурбоналиева 2005 йилдан бошлаб Жарқўрғон туманидаги 3-умумий ўрта таълим мактабида меҳнат фаолиятини бошлаб, турли вазифаларда ишлаб келган. Жарқўрғон туман халқ таълими бўлими мудирининг 2019 йил 29 августдаги 231-к-сонли буйруғига асосан, тумандаги 3-мактабда бир ставка психолог вазифасига ишга тайинланган.\nИш берувчи Ҳ.Қурбоналиева билан тузилган меҳнат шартномасини Меҳнат кодексининг 100-моддаси 2-қисми 2-бандига асосан (малакаси етарли бўлмагани) бекор қилган.\nСуд муҳокамаси даврида унинг манфаати ҳимоя қилинди. Фуқаролик ишлари бўйича Қумқўрғон туманлараро судининг 2021 йил 6 январдаги ҳал қилув қарорига кўра, Ҳ.Қурбоналиева Жарқўрғон туманидаги 3-умумий ўрта таълим мактаби психологи вазифасига ишга тикланди. Мажбурий бекор юрган вақтлари учун 2 916 000 сўм ойлик иш ҳақи ҳамда 1 900 000 сўм маънавий зарар ундирилди.\nИш берувчи – Жарқўрғон тумани халқ таълими бўлими Ҳ.Қурбоналиева билан тузилган меҳнат шартномасини 2021 йил 12 мартдан бошлаб Меҳнат кодексининг 106-моддаси 1-қисми 4-бандига асосан такрорий равишда бекор қилган.\nНизо юзасидан фуқаролик ишлари бўйича Қумқўрғон туманлараро судига такрорий равишда мурожаат қилинди.\nФуқаролик ишлари бўйича Қумқўрғон туманлараро судининг 2021 йил 20 май кунидаги ҳал қилув қарорига кўра, даъво қаноатлантирилди. Жарқўрғон тумани халқ таълими бўлимининг 2021 йил 12 мартдаги буйруғи ғайриқонуний деб топилди. Ҳ.Қурбоналиева 2021 йил 12 мартдан бошлаб ўз вазифасига ишга тикланди. мажбурий бекор юрган вақтлари учун 4 917 030 сўм ойлик иш ҳақи ҳамда 2 200 000 сўм маънавий зарар ундирилди. Суднинг қарори ижро этилди.\nСурхондарё вилояти бўйича меҳнат ҳуқуқ инспектори\nАввалги саҳифаЧорраҳадаги муаммолар ёхуд йўл белгиларини ўзгартириш унга ечим бўла оладими?\nКейинги мақолаҚачонгача арзон ишчи бўламиз?


Нукуслик талаба - халқаро танлов Гран-приси соҳиби | Правда Востока Online\nНукуслик талаба - халқаро танлов Гран-приси соҳиби\nЖорий йилнинг 10-12 февраль кунлари Россия Федерациясининг Екатеринбург шаҳрида ўтказилган «Краски народов мира в проектах берега надежды» танловида фольклор йўналиши бўйича иштирок этган қорақалпоғистонлик Муҳаммад Тўрабеков Гран-при ғолиби бўлди.\nУшбу хушхабарни бизга ғолибнинг ўзи Екатеринбург шаҳридан телефон орқали етказди. Муҳаммад шу муваффақияти билан 26 март ва 4 апрел кунлари Қримда ўтказиладиган «Париж, я люблю тебя» деб номланган 27-халқаро болалар ва ўсмирлар танловининг супер финал босқичида иштирок этиш йўлланмасини ҳам қўлга киритди, деб хабар беради Анвар Насирлаев, ЎзА.\nМуҳаммад 1999 йилда Нукус шаҳрида туғилган. Болалигидан бадиий санъатга қизиқади. У Нукусдаги 1- Ешжан бахши номидаги болалар мусиқа ва санъат мактабида ўқиб, устози Буркутбой Пиязовдан бадиий санъатнинг ўзига хос сирларин ўрганади.\n«Йигитга қирқ ҳунар ҳам оз» дегани каби, у дўмбира соз асбобини ҳам маромига келтириб чалиб, қозоқ халқ куйларини ижро эта олади. Шунингдек, у «Саятхон-Ҳамра» достонини тўлиқ ёд олган. М.Тўрабеков Нукус Маданият ва санъат коллежида ўқиган даврида устози, Ўзбекистон халқ бахшиси Тенгел Қаллиевга шогирд тушиб, устозининг топшириқларини астойдил бажаради. Ҳозирги кунда иқтидорли ёш Муҳаммад Ажиниёз номидаги Нукус давлат педагогик институти Мусиқий таълим йўналишининг 1-босқич талабаси.


А.Аннаев: “Депутатлар ҳукуматни сувдан қуруқ олиб чиқади”\nТўлқин Ўзбекистон парламенти депутатлари ҳали Андижонда содир этилган воқеалар тафсилоти тўлиқ ўрганилмасдан, ҳали ўзлари ўтказмоқчи текширув бошланмасдан Андижон исёнида иштирок этганларни “террорчи”, “экстремист”, деб атамоқда.\nДепутатлар ҳукумат билан бир тан, бир жон бўлиб, бу воқеалар халқаро комиссия томонидан ўрганилишига тиш-тирноғи билан қаршилигини билдиряпти.\nДепутат Боймурод Юсупов эса Қонунчилик палатаси йиғилишида парламент аъзолари шу қадар салоҳиятга эгаки, ҳатто халқаро комиссиясини ўқитишга ҳам қодирлигини маълум қилди.\nНега Ўзбекистон ҳукумати ва парламенти бир овоздан Андижон воқеаларини халқаро комиссия текширишига бу қадар қаршилик кўрсатмоқда?\nФан номзоди Анвар Тўрахўжаевнинг “Озодлик” мухбирига билан айтишича, ҳукумат Андижондаги қирғинбарот халқаро комиссия томонидан фош этилишидан чўчиб, унга рухсат бермаётир. Шу билан бирга, Ўзбекистон парламенти тузган комиссия ҳам ҳеч қачон холис текширув ўтказа олмайди. Комиссия аъзолари мавжуд тузум учун зарур бўлган ахборотни тақдим этади, холос.\nИқтисодчи Абдураҳмон Набиевнинг фикрича, халқаро комиссияга рухсат этилганида унинг аъзолари қирғин гувоҳлари, ўз яқинларидан жудо бўлган кишилар билан учрашиши, тўпланган маълумотларни халқаро ҳамжамиятга тақдим этиши мумкин. Бу эса диктаторлик тузуми, унинг малайлари учун ўлим демакдир.\nҲукумат ва парламентнинг бу қадар якдиллиги сабаблари ҳақида мулоҳаза билдирар экан мустақил кузатувчи Алимардон Аннаев Олий Мажлис қонуний, халқ сайлаган парламент эмаслигини таъкидлади.\n“Парламент кимнингдек, бу ўринда Президентнинг кўрсатмаси бўйича ишламоқда. Сийқаси чиққан бўлса ҳам чўнтакдаги соққага ўхшайдиган ташкилот бу”, - деди А.Аннаев.\nА.Аннаевнинг сўзларига қараганда, парламент комиссияси иши ҳукумат белгилаб берган йўналишда экани шубҳа уйғотмайди. Бу комиссия зиммасига Андижонда бўлиб ўтган воқеаларни “террорчилар”га юклаш вазифаси қўйилган.\n“Мен олдиндан айтишим мумкин, - деди А.Аннаев, - комиссия бутун айбни умуман мавжуд бўлмаган акрамия гуруҳига юклайди. Ҳукумат сувдан ҳар доимгидек қуруқ чиқади”.\nА.Набиев эса диктатурага хизмат қилаётган депутатлардан бундан ортиқ нарсани кутиб бўлмаслигини айтди.\nУнинг таъкидлашича, парламент халққа бегона экани Андижон воқеаларидан кейин яна бир бор намоён бўлди. Парламент комиссияси тузилиши эса Андижондаги қирғинни халқдан ва халқаро ҳамжамиятдан яширишдир.


Ўзбекистон ўз қўшинини баҳсли ҳудуддан чиқарган « Ўзбекистон Халқ Ҳаракати\nЎзбекистон ўз қўшинини баҳсли ҳудуддан чиқарган\n26 March 2016 - 11:12\n“Озодлик” радиосининг хабар беришича, Ўзбекистон ўз қўшини ва ҳарбий техникасини қирғиз-ўзбек чегарасидаги бахсли бўлиб турган ҳудуддан ортга тортган. Қирғизистон чегарани қўриқлаш хизмати мулозимлари ўзаро сарҳадларда юзага келган кескинликни юмшатишга қаратилган музокаралар ортидан ўзбек томони 26 март куни эрталаб ўз қўшинини бахсли ҳудуддан олганини билдирди. Мазкур музокаралар ўзбек томони ташаббуси билан 25 март куни ўтказилган эди.\nЎзбекистон қирғиз-ўзбек чегарасидаги бахсли ҳудуддан қўшинини ортга олиши Тошкент ва Бишкек ўртасида бир ҳафта давом этган кескинликка барҳам берди.\n18 март куни икки мамлакат ўртасида баҳсли саналган Қирғизистоннинг Олабуқа ва Ўзбекистоннинг Чортоқ туманлари ўртасидаги баҳсли ҳудудга ўзбекистон ҳарбийлари киритилиб, янги чегара назорат нуқтаси ўрнатганликлари тўғрисида хабар берилганди.\nЎзбекистон Миллий Хавфсизлик Хизматининг Чегара Қўмитаси 21 март Наврўз байрами муносабати билан мамлакат чегараларида хавфсизлик чоралари кучайтирилганини билдирганди.\nҚирғизистон томонида эса бу амал норозиликларга сабаб бўлди.\nҚирғизистон ҳукумати чегарада юзага келган вазиятни Ўзбекистоннинг Ўртатўқай сув омбори масаласида Бишкекка таъсир кўрсатиш ҳаракати сифатида баҳоламоқда.\nЎзбекистонда бу объект Касонсой сув омбори деб аталади. Қирғизистон ҳукуматининг чегараларни аниқлаш бўйича махсус вакили Курбанбай Искандеров пайшанба куни матбуотга бу ҳақда билдирар экан, Тошкент Бишкекдан Ўртатўқай сув омборини таъмирлашга рухсат сўрагани, аммо Бишкек бунга рухсат бермаганини айтди.\nМана шу воқеа ортидан Ўзбекистон Чаласарт ҳудудига ҳарбий техника ва аскарларини олиб кирган.\nЎзбекистонда Касонсой, Қирғизистонда Ўртатўқай деб аталувчи сув омбори Ўзбекистон томонидан ишлатилиб келинади. Қирғизистон бу ҳудудни ўзига қарашли деб билади.\nСув омбори эса икки давлат ўртасида баҳсли бўлиб қолаётган объект ҳисобланади.\nҚирғизистон-Ўзбекистон чегарасининг умумий узунлиги 1300 километрдан зиёдроқ бўлиб, унинг кўпгина қисми бахсли бўлиб қолаётир.


Дунё - ҳикмат излаганга ҳикмат, иллат излаганга иллатдир - Fitrat.uz\nБош саҳифа / Мақолалар / Дунё – ҳикмат излаганга ҳикмат, иллат излаганга иллатдир\nДунё – ҳикмат излаганга ҳикмат, иллат излаганга иллатдир\nAprel 17, 2020\tДунё – ҳикмат излаганга ҳикмат, иллат излаганга иллатдирda fikr bildirishni o'chirish 97 Кўришлар\nЎз замонасининг қаҳрамони бўлган бир инсон билан суҳбат уюштирган журналист навбатдаги саволини берди:\n– Сизнинг ҳаётингиздаги энг бахтли кунларингиз нечанчи йилларга тўғри келади?\n– 1930-35-йиллар,-деб жавоб берди.\n– Тушунмадим? У йиллар халқнинг бошига оғир кунлар келиб, катта йўқотишлар бўлган-ку, ноҳотки…-деди.\n-Майли, нима бўлганда ҳам менинг болалигим ўша йилларга тўғри келди,-деб жавоб берди.\nҲа азизлар! Ким дунёда бўлаётган ишларга шукр кўзи билан қараб, яхшилик умид қилса, Аллоҳдан оқибати хайрли бўлишини сўраса, албатта, бахтли ҳаёт кечираверади.\nАгар ким дунёда бўлаётган ишларга иллат кўзи билан қараса, ҳеч қандай ҳолатда ҳам бахтни ҳис қила олмайди. Аслида, бизни бу коинотда борлигимиз, яшаётганлигимиз буюк неъмат.\nНавоий бобомиз: «Кобушсизликдан ҳеч ҳам омагил малул, оёғи йўқларга қараб шукр қил!», -дедилар.\nЯъни, агар ҳаётда кийишга йиртиқ бир кавуш ҳам тополмайдиган даражада қийналиб қолсанг ҳам, хўрлигинг келиб ношукрлик қилиб қўймагин, балки кавушга имконияти бор-у, лекин оёғи йўқларга қараб шукр қил!\nҲа азизлар! Очиғи охирги вақтда кўп ношукрлик қилганимиз рост, боқимандаликка ўрганиб қолган, берилаётган моддий ёрдамнинг қадрига етмаётганлар ҳам кўпайиб кетгани рост.\nБир маҳаллада ишлайдиган ходим айтяпти: «Маҳалламиздаги доим моддий ёрдам ҳисобига кун кўришга одатланиб қолган оилага ҳокимият ташаббуси билан яна фермердан сигир моддий ёрдам сифатида олиб берилди. Оиласи билан сигирни олиб келяпмиз. Эр-хотин ўзаро гаплашяпти.\nЭри: Қанчага оларкин?\nХотин: Билмадим, етти миллионга олса керак, аввалгиси бундан кичикроқ эди, олти миллионга сотдингиз-ку…\nМаҳалладан вакил бўлган одам шу даражада уялиб кетганини айтдики… Кейинроқ суришти, уни ҳам сотиб юборибди, дейди.\nЮпинлар кўп, лек саноқли собирлари,\nТўй саройида, лек ямоқли чодирлари.\nТўрт муча соғ, лек тиланчи қодирлари,\nБу ишлардир қиёматдан бир аломат.\nҲеч қачон ношукрлик қилмаслигимиз лозим. Чунки ношукрлик ҳамма ишларимиз Ўз қўлида бўлган Зот тақсимотига эътироз билдиришдир. Бу жуда ҳам катта гуноҳ бўлиши билан бирга қўлимизда борини ҳам йўқ бўлишига сабаб бўлади.\nДунё ҳеч қачон шокирлардан ҳам ношукрлардан ҳам ҳоли бўлмаган. Шокирларнинг шукри ўзларига фазилат бўлса, атрофдаги ношукрларни шукрга чақириб туриши динимиз уларга юклаган масъулиятдир.\nБежизга амри маъруф ва наҳий мункар шариатда фарз қилинмаган. Айниқса, бугунги синов оғир бўлаётган кунларда бир-биримизга кўпроқ Ҳақни эслатувчи, бир-биримизга яхшиликда ёрдамчи бўлайлик. Дунё халқлари бу синовли кунлардан қандай ўтаётганини кўриб турибмиз.\nУлар ҳам бизни кузатишяпти, қани Исломга гўзал амал ва ҳизмат қилишда пешво бўлган буюк тарихга эга юртнинг бугунги вакиллари бу синовли кунларда ўзини қандай тутяпти деб, биз бугунги синовли кунларда, ҳақиқий мусулмонни тақдирга рози бўлишини, ҳақиқий мусулмоннинг шукрини, ҳақиқий мусулмоннинг сабрини, ҳақиқий мусулмоннинг халқига шафқатини, ҳақиқий мусулмоннинг ватанига муҳаббатини, ҳақиқий мусулмоннинг дини учун, келажаги учун қайғуришини, ҳақиқий мусулмоннинг итоатини кўрсатишимиз лозим.\nБундан бошқалар исломнинг, миллатнинг буюклигини ҳис қилишсин.\nБулардан бошқаси бизларга ярашмайди.\n«Бешкаппа» жоме масжиди имом хатиби Тўйчиев Миршавкат\nАввалги Руҳимиз ҳам озуқага муҳтож\nКейинги Экстремистик оқимлардан сақланайлик\nMart 11, 2017\t10,418


Таваллуд топган сана: 10 iyun 1929 йил\nВафот этган сана: 13 yanvar 2018 йил\nЁзувчи Носир Фозилов адабиётимизнинг қутлуғ даргоҳига 50-йилларнинг иккинчи ярмида кириб келган бўлиб, ҳозиргача жами етмишдан ортиқ китоб чоп эттирди.\nЁзувчи Носир Фозилов 1929 йили Қозоғистоннинг Чимкент вилоятига қарашли Туркистон туманининг Қорачиқ қишлоғида деҳқон оиласида дунёга келди.Буваси Турсунмуҳаммад аълам эса Ғурбатий тахаллуси билан шеърлар ёзган. Камий, Хислат, Сидқий Хондайлиқийлар билан ҳамнафас, ҳамфикр бўлиб, Тошкентда унинг учта шеърий китоби чоп этилган.\nНосир Фозиловнинг болалиги уруш даврига тўғри келганлиги учун ҳам ўқиб, ҳам меҳнат қилган. Шу туфайли у ўз тенгдошларидан анча кеч, яъни, 1949 йилда ўрта мактабни тугатади. Сўнг Тошкентга келиб, Ўрта Осиё Давлат университети (ҳозирги Миллий университет)га ўқишга киради ва уни 1954 йилда тугатади. Шундан сўнг «Гулхан», «Шарқ юлдузи» каби журналларда, нашриётларда турли лавозимларда ишлайди.\nНосир Фозиловнинг кўплаб асарлари ўзга тилларга ҳам таржима бўлиб, нашр этилган. У 1994 йили ўзбек ва қозоқ адабий алоқалари борасидаги катта хизматлари учун Қозоғистон Президенти таъсис этган «Тинчлик ва маънавий ҳамжиҳатлик учун» халқаро мукофотига сазовор бўлган.\nАдибнинг биринчи ҳикояси 1953 йилда босилган бўлса, биринчи китоби 1959 йилда «Ирмоқ» номи билан чоп қилинади. Сўнгра «Оқим» (1962), «Робинзонлар» (1964), «Қуш қаноти билан» (1965), «Қорхат» (1968), «Кўклам қиёслари» (1970), «Дийдор», (1979), 2 жилдлик «Танланган асарлар» (1983-1986), «Бир отар тўппонча» (1995) каби ўнлаб китоблари нашрдан чиқади.\nНосир Фозилов таржимон сифатида, айниқса, самарали ижод қилди. У Абай, Мухтор Авезов, Собит Муқонов, Ғабит Мусрепов, Ғабиден Мустафин, Абдулла Тожибоев, Абдижалил Нурпеисов каби кўплаб қозоқ адиблари асарларини ўзбекчага ағдариб, нашр эттирди. Шунингдек, қирғиз, қорақалпоқ ва ўзга тиллардан ҳам кўплаб сара асарларни ўзбекчалаштирди.\nУнинг ана шу ижод соҳасидаги самарали меҳнати зое кетмади. 1985 йилда унга «Шум боланинг набиралари» китоби учун Ўзбекистон Ёзувчилар уюшмасининг Ғ.Ғулом номидаги, 1986 йилда эса қозоқ адабиётидан қилган таржималари учун Қозоғистон Ёзувчилар уюшмасининг Байимбет Майлин номидаги, «Устозлар даврасида» асари учун эса Ҳамза номидаги Давлат мукофоти берилди. 1990 йилда у Ўзбекистонда хизмат кўрсатган санъат арбоби унвонига сазовор бўлди.\nЁзувчи Носир Фозилов адабиётимизнинг қутлуғ даргоҳига 50-йилларнинг иккинчи ярмида кириб келган бўлиб, ҳозиргача жами етмишдан ортиқ китоб чоп эттирди. Булар орасида ўттизга яқини оригинал асарлар, қолганлари таржималардир.\nЁзувчи 2018 йил 13 январда вафот этган.


Буюк аждодларимизнинг Афғонистондаги мақбаралари ободонлаштирилади - oqbura\nБуюк аждодларимизнинг Афғонистондаги мақбаралари ободонлаштирилади\nБу ҳақда Афғонистон ва Ўзбекистон ҳукуматлари вакилларининг Қобулда ўтган учрашувида келишилди.\nЎзбекистон Ташқи ишлар вазирлиги тарқатган маълумотга кўра, Афғонистонда ҳокимиятни қўлга олган Толибон муваққат ҳукумати ободонлаштириш ишларини Ўзбекистон билан биргаликда амалга оширади. Эришилган битимга биноан, икки мамлакат халқларининг буюк аждодлари – Алишер Навоийнинг Ҳирот шаҳридаги, Заҳириддин Муҳаммад Бобурнинг Қобулдаги, Абу Райҳон Берунийнинг Ғазна шаҳридаги ва Бобораҳим Машрабнинг Таҳор шаҳарчасидаги қабрлари ва мақбараларида ободонлаштириш ишлари амалга оширилади.\nБундан ташқари, Толибон вакиллари Афғонистон мактаблари ва олий ўқув юртларида ўзбек тилини ўрганишга ҳам алоҳида эътибор қаратишга ваъда бердилар.\nҚобулда ўтган учрашувларда Афғонистондаги мавжуд вазият, Ўзбекистон томонидан афғон халқига инсонпарварлик ва бошқа ёрдам кўрсатилиши ҳамда энергетика ва транспорт соҳаларида йирик инфратузилма лойиҳаларини амалга ошириш масалалари муҳокама қилинган.\nЎзбекистоннинг Афғонистонга электр энергиясини узлуксиз етказиб туриши, Ўзбекистон-Афғонистон давлат чегара постлари ишини давом этдириш, Мозори Шариф халқаро аэропорти фаолиятини тиклашга кўмаклашиш ва инсонпарварлик ёрдамларини кўрсатиш борасидаги чора-тадбирларига Афғонистон томон юқори баҳо берган. Бунинг учун Ўзбекистонга ва унинг президенти Шавкат Мирзиёевга чуқур миннатдорчилик билдирилгани айтилади.\nТолибон томон Ўзбекистон ташаббуси билан бошланган Сурхон-Пули-Хумри электр узатиш линияси ва Мозори Шариф – Кобул – Пешовар темир йўли қурилиши каби инфратузилмага алоқадор лойиҳаларни амалга оширишни имкон қадар тезроқ бошлашга тайёр эканини тасдиқлаган. Бу лойиҳалар минтақа давлатлари ўртасидаги иқтисодий ва бошқа алоқаларни ривожлантириш ва мустаҳкамлашга хизмат қилади.\nТомонлар икки давлатнинг ўзаро манфаатли алоқалари ва минтақадаги тинчлик ҳамда барқарорлик масалаларида изчиллик билан ҳамкорлик қилишга тайёрлигини маълум қилишган. Ўзбекистон делегациясига мамлакат президентининг Афғонистон бўйича махсус вакили Исматулла Эргашев раҳбарлик қилган.


Ўзбекистонда камбағалликни қисқартириш учун нима қилиш керак? — Sof.uz\nЖАҲОН 18,440,689 11,672,261 697,100\nЎзбекистонда камбағалликни қисқартириш учун нима қилиш керак?\nБеҳзод Ҳошимов 10.06 10:17 742 Колумнистлар\nЎзбекистондаги камбағаллик — охирги чорак асрда жуда секин иқтисодий ўсишнинг натижаси. Яъни камбағал аҳоли борлигини бирдан бир сабаби — суст иқтисодий ўсишдир.\nБу дегани камбағалликка қарши курашиш ҳам, айнан иқтисодий ўсишга қаратилиши керак. Биздаги камбағаллик бу аномал натижа эмас. Йилига киши бошига даромади 2 минг доллардан кам бўлган мамлакатда камбағаллик юқори даражада бўлмаслиги ҳатто назарияда ҳам мумкин эмас. Шунинг учун ҳам умумий иқтисодиёт ҳажмига таъсир қиладиган нарсалар ҳақида қайғуришимиз керак.\nБу дегани, биз камбағалликни қисқартиришимиз учун алоҳида дастурлар ўйлаб чиқишимиз шарт эмас, асосий урғуни иқтисодий ўсишга қаратсак бас. Лекин худди шу ғоя барча мамлакатларга тааллуқли эмас, масалан АҚШда камбағалликка қарши курашиш учун қилиниши керак бўлган чоралар умуман бошқача.\nМен одатда эркин савдо, адолатли хусусийлаштириш, антимонопол қонунлар, мулк даҳлизлигини таъминланиши, адолатли ва профессионал суд тизимини тузиш, давлат молияси шаффофлигини таъминлаш, парламентга фискал (солиқ ва бюджет) қарорларни қабул қилишига ваколат бериш, давлатнинг иқтисодиётга регулятор аралашувини камайтириш, давлатнинг иқтисодиётдаги ҳаддан ташқари катта ўрнини камайтириш, Марказий Банкни қоғозда эмас амалда мустақиллигини таъминлаш, банк-молия тизимини ислоҳ қилиш ва банк соҳасидан давлат ўрнини кескин камайтириш, маъмурий ислоҳотлар қилиниши, субсидия ва имтиёзлардан воз кечиш, статистика ва ахборотлар эркинлигини таъминлаш, иқтисодиётни планлаштиришдан воз кечиш, инсонлар ва пуллар чегараларни бемалол босиб ўтиши таъминлаш ҳақида кўп ёзаман.\nШуларнинг барчасида асосий ғоя бу иқтисодий ўсиш. Яъни ислоҳотлар бутун иқтисодиёт ўсишига олиб келади ва бунинг натижасида камбағаллик ҳам камаяди. Айтиш керакки, агар биз ўртача дунё ЯИМдан секинроқ ўсишни давом эттирсак, етиб олишимиз қийин бўлади.\nПандемиядан олдинги ўртача дунё даромади 11 минг доллар атрофида (2018) эди, киши бошига эса дунё 1.9% ўсиб келаётган эди. Бу дегани дунёдаги ўртача даромад 210 долларга ўсиб келаётган эди.\nЎзбекистонда эса 2018 йилда киши бошига ўсиш 3.3 фоизни ташкил қилди, ЯИМ эса 1532. Бу дегани, бизда ўртача киши бошига даромад йилига атиги 47 долларга кўпайди. Агар долларни константа деб олсак, дунёдаги ўртача даромаднинг ўсиш сурати бизнинг ўртача даромад ўсиш суратидан деярли 5 кўпроқ эди.\nБу 2018 йилнинг рақамлари — янги тарихимизда деярли энг тез ўсган йилимизни мисол қилиб келтиряпман, яъни энг яхши йилимизда ҳам нисбатан секин ўсиб келганимизни кўрсатиш учун (менга 2008-2016 йилларни мисол қилманг, де-факто ўсиш ўша пайт суст бўлган, рақамлар чизилган).\nХулоса шуки, бизни шароитда камбағалликни қисқартиришини деярли ягона йўли, керакли, балки жуда оғриқли ва кўп сиёсий иродани талаб этувчи ислоҳотларни амалга ошириш. Иқтисодий ислоҳотларни амалга оширмасак, ҳозирги камбағалликни қисқартиришга қаратилган уринишлар, ресурсларни бир жойдан иккинчи жойга йўналтиришга ўхшайди. Чунки охир-оқибат иқтисодиётда ресурслар кўпайиб қолмайди.\nИқтисодиётда ресурслар кўпайиб қолиши учун қўшимча қиймат яратилиши керак. Қўшимча қиймат яралиши учун инсонлар ўзларининг меҳнатлари меваси ўзларининг қўлида эканлигига қоғозда эмас, ҳақиқатда ишонч ҳосил қилишлари талаб этилади. Бошқача қилиб айтсак, мулк даҳлизлиги таъминланган, очиқ рақобат ва эркин савдо мавжуд бўлган, қонундан устувор ва ноформал тартиблар бўлмаган, келишмовчиликлар адолатли ва профессионал суд орқали ҳал бўладиган жамиятларда инсонлар ўзларининг меҳнатларини меваси ўзларини қўлида эканлигига ишонишади. Яъни ана шундай жамиятда қўшимча қиймат яратилади. Бизда ҳам шундай бўлиши учун ҳамма биладиган институционал ислоҳотларни амалга ошириш талаб этилади.\nОхирги пайт Билл Истерлини камбағаллик ҳақида ёзган мақолаларидан илҳомланиб қилган хулосам шу.\nкамбағаллик O'zbekiston иқтисодий ислоҳотлар\n2.08 14:32 2749\n1.08 10:30 2184\nКеча, 17:08 1630\n1.08 23:51 1451\n2.08 12:40 1321\n«Темир дафтар» нима ва унга кимлар киритилади?\nКеча, 17:39 426 Ўзбекистон\nЎзбекистоннинг қанча аҳолиси камбағал эканлиги айтилди\n29.07 10:45 771 Иқтисод\nКоронавирусга чалинганлар сони 10 мингдан ошиб кетди — Ўзбекистон\n6.07 06:07 481\nЎзбекистонда суткалик коронавирус аниқланиш ҳолатлари 300 га яқинлашди\n3.07 06:23 376 Ўзбекистон


Америкалик олимлар оғриқни бартараф этишга қодир мия имплантини яратди - Daryo\n11:58, 02.07.2021 5959\nАмерикалик олимлар оғриқни бартараф этишга қодир мия имплантини яратди\nНью-Йорк университетининг тиббиёт факультети олимлари оғриқ юзага келганда фаоллашиб, уни бартараф этишга қодир мия имплантини яратди, деб хабар беради «Korrespondent.net».\nТаъкидланишича, қурилма миянинг икки соҳасини бирлаштириб, реал вақт режимида оғриқ ҳиссини аниқлаш ва бартараф этишга хизмат қилади. Аслида ушбу механизм «жосуслар ва ухлаётган агентлар» жамоаси ҳисобланади. «Жосус» оғриқ қайта ишланаётган мия соҳасидаги электр сигналларни таҳлил қилади ва кодларни ечади.\n«Оғриқ» сигнали аниқланиши билан маълумот «ухлаётган агент» — миянинг олд қисмига ўрнатилган компьютер чипига юборилади. Чип ўз навбатида рағбатлантирувчи ёруғлик нурини ишга тушириб, оғриқни босадиган нейронларни фаоллаштиради.\nТадқиқотчиларнинг қайд этишича, мазкур интерфейснинг ўзига хослиги шундаки, у фақат керак бўлганда фаоллашади ва мияга мунтазам таъсир кўрсатмайди. Айни вақтга қадар қурилма каламушларда синовдан ўтказилган.\n«Натижаларимиз шуни кўрсатмоқдаки, имплант оғриқнинг ҳатто анъанавий белгиларини аниқлаш ёки бартараф этиш қийин бўлган ҳолатларда ҳам уни самарали даволаш стратегиясини тақдим этади», — дейди ихтиро муаллифлари.\nАввалроқ Швейцариялик олимлар кўзи ожизларнинг кўришига ёрдам берадиган кўз тўрпардаси имплантини яратган эди.\nМавзуга доир: Нейрон фаоллигини тўғридан-тўғри матнга айлантириш имконини берадиган сунъий онг яратилди\n23:54 Бугун 5220\n23:45 Бугун 2551\n23:33 Бугун 1312\n23:21 Бугун 1295\n22:15, 19.09.2021 71726\n09:10 Бугун 69377


Андижон қирғини андижонликларсиз хотирланди « Ўзбекистон Халқ Ҳаракати\n11 May 2013 - 17:21\nКрейг Мюррей ўз маърузасида 8 йил олдин Ўзбекистонда юз берган қирғинидан ҳануз сабоқ чиқарилмаганидан таассуф билдирди.\n– Мен мансуб бўлган ғарб жамиятининг бу қирғинга иккиюзламичилик билан муносбатда бўлганидан афсусланаман. Бу қирғиндан 8 йил ўтиб биз чиқарган асосий хулоса шуки¸ўзбек мухолифати кучаймоғи шарт. Мен ўзбек мухолифати Муҳамммад Солиҳ атрофида бирлашиши лозим деган фикрдаман¸- деди Крейг Мюррей.\nТадбир доирасида Крейг Мюррей қаламига мансуб “Самарқанддаги қотиллик” китобининг турк тилидаги нашри тақдимоти бўлди.\nТуркиянинг Истанбул шаҳрида бўлиб ўтган “Озод Ўзбекистон” халқаро анжуманида чиқиш қилган журналист Даниел Кислов Андижон воқеалари илк кунданоқ мустақил матбуотда қандай ëритилганига тўхталди.\nТадбирда бир қатор таниқли шахслар, жумладан, кекса журналист Чиғатой Кўчар иштирок қилди.\nОзодлик билан суҳбатда Чиғатой Кўчар Андижон воқеаларини бўрттирмаслик кераклигини уқтирди.\n-Тадбирда ортиқча бўрттиришлар ҳам бўлди. Менимча биз мустақиллик қадрини билиб¸воқеалардан сабоқ чиқарган ҳолда олдинга кетишимиз керак¸- деди суҳбатдош.\n“Ўзбеклар бирлиги” жамияти ташаббуси билан ўтказилган халқаро тадбир доирасида Истанбул шаҳридаги Üsküdar Bağlarbaşı анжуманлар саройида 23 йилдан буён Ўзбекистонда кузатилаётган қатлиом ва қийноқлар, шунингдек, 2005 йил майида Андижонда рўй берган хунрезликка оид фотокўргазма ҳам намойишга қўйилди.\nТуркияда ўн мингларни ташкил қилган ўзбеклар ва ҳусусан андижонликлар анжуманда қатнашмади.\nТадбирда чиқиш қилган журналист Даниел Кисловга кўра , Андижон воқеасида 800га яқин киши ҳалок бўлган ва яна 10000 дан ортиқ киши эса мамлакатдан қочиб кетган.\nЎзбек расмийлари Андижонда аслида нима бўлганини ўрганиш истагини билдирган халқаро комиссияга рухсат бермагани ҳам Истанбулдаги анжуман ташкилотчилар тарафидан ташвиш билан қайд қилинди.\nАнжуман ташаббускорлари тадбирдан мақсад – 8 йил муқаддам Андижонда рўй берган қатлиом унутилиб кетишига йўл қўймаслик, аксинча бунга халқаро ҳамжамият диққатини қаратиш эканини таъкидлашди.


TIB.UZ / ИНСОН 150 ЙИЛ ЯШАШИ МУМКИНМИ? - TIB.UZ\nTIB.UZ Калейдоскоп ИНСОН 150 ЙИЛ ЯШАШИ МУМКИНМИ?\nАсли россиялик 37 ёшли Жаворонков биотехнологиялар бўйича мутахассис, айни пайтда Буюк Британияда ишлайди, қариш бўйича ўтказилган халқаро тадқиқотларни ўрганиш мақсадида International Aging Research Portfolio номли лойиҳага асос солган. Унинг қизиқиш доираси анча кенг, аммо қаришга қарши курашни ўзининг энг асосий иши деб билади.\nАлекс Жаворонковнинг таъкидлашича, тиббиёт эришган ютуқлар ва антибиотикларнинг кенг қўлланиши шарофати билан одамлар ўйлаганларидан кўпроқ умр кечиришлари мумкин.\n“Менимча, ҳатто ҳозир 70 ёшда бўлганларнинг ҳам 150 йил ва ундан кўпроқ яшашга имконияти катта”, – дейди у.\nАлбатта, у фақатгина дори-дармон қабул қилиб, 150 ёшга етишини қўл қовуштирганча кутиб ўтиргани йўқ: спорт билан мунтазам равишда шуғулланади, шифокорлар кўригидан ўтади ва ўз қонининг таркибини ўзи кузатиб боради.\nАвваллари узоқ умр кўрувчилар ҳақида сўз борса, уларнинг иммунитети кучли экани, бу эса бир қатор омиллар, хусусан, генетика билан изоҳланиши айтилар эди. Доктор Жаворонков эса инсоният тез орада тиббий муваффақиятларнинг меваларини ҳис қила бошлашини таъкидламоқда.\n“Фикримча, икки-уч йилдан кейин ёшликни узайтирадиган ва саломатликни мустаҳкамлайдиган самарали фармакологик ечим топилади, – дейди у. – Шундан кейин регенератив тиббиёт ва генетиканинг умримизни узайтиришга хизмат қиладиган ютуқлари кўп куттирмайди”.\nУнинг айтишича, узоқ умр кўришнинг асосий душмани биология эмас, иқтисодиёт, ижтимоий омиллар ва одамларнинг хулқ-атворидир. Инсон онги эса энг катта жанг майдонидир.\nАлекс Жаворонковни илмий доираларда қўллаб-қувватлаётганлар анчагина. Кўпчилик мутахассислар фикрига кўра, инсон ўртача ҳаёт давомийлигидан бемалол ўта олади. Бунинг учун бир қатор оддий қоидаларга амал қилиши, кифоя. Масалан, пиёда юриш, шакар, туз ва ёғ истеъмолини камайтириш, ҳаётни узайтиришга ёрдам берадиган мавжуд дорилар, хусусан, статинлардан фойдаланиш.\nБир қарашда ҳаммаси оддийдек, аммо одамларни ўзлари учун фойдали бўлган машғулотларнинг самарасига ишонтириш осон эмас. Кардифф университети олимларининг тадқиқоти бунга ёрқин мисол бўла олади. Улар 1979 йилда 2500 нафар эркакдан бешта қоидага амал қилишни сўрашди: тўғри овқатланиш, кўпроқ ишлаш, спирли ичимликлардан тийилиш, вазнни назорат қилиш ва чекмаслик.\nДеярли қирқ йилдан кейин бу қоидаларга атиги 25 киши амал қилиб келаётгани маълум бўлди. Табиийки, улар қолганларга нисбатан соғломроқ бўлиб чиқди.


Абдулазиз Аҳмад Абдулборий Муҳаммад Абдулборий Тубайтий Абдулбосит Абдуссомад Абдулбосит Абдуссомад (Мужаввид) Абдулвадуд Ҳаниф Абдуллоҳ Босфор Абдуллоҳ Жуҳаний Абдуллоҳ Кандари Абдулмуҳсин Қосим Абдулмуҳсин Ҳарсий Абдулраҳмон Судайс Абдулҳодий Канакери Абдуррашид Суфий (қироат Ассусий) Абдуррашид Суфий (қироат Халаф) Абдурраҳмон Мажид Абдурраҳмон Олусий Аддукалий Муҳаммад Алалим (қироат Қолун) Аз-Заййин Муҳаммад Аҳмад Акром Алалақми Ал-Уйун Коший Али Жобир Али Ҳажжож Суосий Али Ҳузайфий Али Ҳузайфий (қироат Қолун) Алий Куший Алий Куший (қироат Варш) Аҳмад Ажмий Аҳмад Амир Аҳмад Мароғий Аҳмад Наина Аҳмад Собир Аҳмад Қодир Тараблусий Аҳмад Қодир Тараблусий (қироат Қолун) Аҳмад Ҳашоший Валид Наеҳий Доктор Айман Рушдий Сувайд Ёсин Жазоирий Ёсир Дусарий Ёсир Мазруий Ёсир Қураший Жамол Шокир Абдуллоҳ Жамон Усаймий Иброҳим Аҳдор Иброҳим Дусарий Иброҳим Дусарий (қироат Варш) Идрис Абкар Имод Зуҳайр Ҳофиз Махмуд Халил Хусорий Махмуд Халил Хусорий (мужаввид) Махмуд Халил Хусорий (қироат Варш) Маҳмуд Али Албанно (Мужаввид) Маҳмуд Рифоий Маҳмуд Шаймий (қироат ад Дуурий) Моҳер Шаҳаширо Моҳир Маъқилий Муиз Ҳарсий Муса Билол Мустафо Исмоил Мустафо Раъд Азовий Муфтаҳ Султоний Муфтаҳ Султоний (қироат ад Дуурий анил Кисаий) Муфтаҳ Султоний (қироат Аддурий ан Аби Амр) Муфтаҳ Султоний (қироат ибни Касир) Муҳаммад Абдулкарим Муҳаммад Абдуллоҳ (қироат ад Дуурий) Муҳаммад Абдуллоҳ (қироат Ал Баззий) Муҳаммад Айюб Муҳаммад бин Рошид ал-Афасий Муҳаммад Жибрийл Муҳаммад Луҳайдон Муҳаммад Муншид Муҳаммад Рашод Шариф Муҳаммад Сиддиқ Миншавий Муҳаммад Солиҳ Олим Шоҳ Муҳаммад Таблавай Муҳаммад Усман Хон Насер ал-Қатами Неъмат Ҳасан Нобил Рифоий Одил Райён Роми Деаис Саййид Рамазон Салоҳ Бухартий Сауд Шурайм Саъд Ғомидий Саҳл Ёсин Тавфиқ Соиҳ Ториқ Абдулғани Даввоб (қироат Қолун) Умар Қазабрий (қироат Варш) Форис Аббад Халифа Тунайжий Холид Абдулкофий Холид Муҳанно Шайх Абу Бакр Шатрий Шайх Али Хузайфий Шер Озод Тоҳир Яҳё Ҳавво Қаҳтоний Ҳоний Рифоий Ҳотам Фарид Алваир /mp3/surah/xalil_xusoriy/066.mp3\nМахмуд Халил Хусорий - Таҳрим\nМадинада нозил бўлган. 12 оятдан иборат.\nУшбу сураи каримага исм бўлиб қолган «таҳрим» сўзининг луғавий маъноси «ҳаром қилиш»дир.\nБу сураи карима Набий алайҳиссаломнинг оилаларига тааллуқли масалалар ва ҳукмларни муолажа қилади. Набий алайҳиссаломнинг мўминларнинг оналари бўлмиш покиза аёллари ҳақида сўз юритади.\nНабий алайҳиссалом баъзи хотинларининг розилигини ўйлаб, ўзларига Аллоҳ таоло ҳалол қилган нарсани ўзларича ҳаром қилган эдилар. Сура мана шу ишнинг дуруст бўлмаганини баён қилиш билан бошланади.\nУндан сўнг жуда ҳам хатарли бўлган иш – оилавий сирни фош қилиш ҳақида сўз кетади. Бунга Набий алайҳиссаломнинг шахсий ҳаётларидан мисол келтирилади.\nНабий алайҳиссаломнинг хотинлари ораларида содир бўлган баъзи келишмовчиликлар, рашк қилишлар нотўғри экани уларнинг ўзларига тушунтирилади. Уларни қаттиқ танқид қилинади.\nОхирида эса мўмин эр билан яшаган кофира аёл ва кофир эр билан турмуш қурган мўмина аёлнинг мисоли келтирилади. Охиратда ҳасабу насаб, яқинлик ва қариндошлик ҳеч фойда бермаслиги уқтириб ўтилади.\nКўриниб турибдики, бу сура Набий алайҳиссаломнинг шахсий-оилавий ҳаётлари хусусидадир. Унда ҳатто хотинлари билан бўлиб ўтган ҳиссий туйғулар ҳам тилга олинади. Буларни Қуръонда зикр қилишнинг нима фойдаси бор, деган савол туғилиши мумкин. Жавоб шуки, Муҳаммад алайҳиссалом пайғамбар бўлганларидан сўнг у кишининг ҳаётлари фақат ўзлари учун эмас, балки барча умматларига мулк бўлиб қолди. У кишининг ҳаётлари Қуръони Каримнинг ҳаётга жонли татбиқига айланди. Бу улкан ҳаётнинг ҳар бир лаҳзаси қиёмат кунигача мўмин-мусулмонлар учун яхши ўрнакдир. Шунинг учун Набий алайҳиссаломнинг ҳаётларидаги нозик ва дақиқ ҳолатларни ҳам кашф этишнинг ҳикмати катта. Энг муҳими, бу ажойиб, беқиёс ва улкан ҳаётнинг бировдан беркитадиган жойи йўқ. Ҳар бир лаҳзаси ва ҳар бир ҳаракати ҳидоят ва баракага тўла. Ўзга йўлбошчилар, доҳийлар, раҳбарлар ўз ҳаёт йўлларини бунчалик дақиқ жойларигача ошкор эта олмайдилар. Чунки бундай қилсалар, барчаларининг камчиликлари, айблари очилиб, «доҳийлик» даъволари чилпарчин бўлади. Бизлар шунинг учун ҳам Муҳаммад алайҳиссаломнинг сийратларини, яъни ҳаёт йўлларини пухтароқ ўрганишга ҳаракат қилишимиз керак. Рақибларга уларнинг «доҳийлари» ҳаёти ва қилган ишларини Набий алайҳиссаломнинг ҳаётлари ва қилган ишларига солиштириб кўришни таклиф қилмоғимиз лозим. Ўшанда ҳамма нарса ўз ўрнини топади.\nСура оятларининг тафсирини бошлашдан аввал уларнинг нозил бўлиш сабаблари ҳақидаги ривоятларни келтириб, тадқиқ этиб, ўрганиб чиқайлик.\nАбдуллоҳ ибн Аббосдан қилинган ривоятда шундай дейилади:\n«Умар ибн Ҳаттобга:\n– Бу икки аёл кимлар? – дедим. У киши:\n– Оиша билан Ҳафса, – дедилар. Гапнинг боши Иброҳимнинг онаси Мория ҳақида бўлган. Расулуллоҳ Морияга Ҳафсанинг уйида яқинлик қилган эканлар. Буни Ҳафса билиб қолиб:\n– Эй Аллоҳнинг Набийси, менга нисбатан ҳеч бир хотинингизга қилмаган ишни қилдингиз, навбат кунимда, уйимда, тўшагимда шу иш бўлди, – деди. Набий алайҳиссалом:\n– Уни ўзимга ҳаром қилсам, яқинлашмасам, рози бўласанми? – дедилар. Ҳафса:\n– Ҳа, – деди. Ул зот Морияни ўзларига ҳаром қилдилар ва Ҳафсага:\n– Бу гапни ҳеч кимга айтмагин, – дедилар. Лекин Ҳафса бу сирни Оишага айтиб қўйди ва Аллоҳ қуйидаги оятларни нозил қилди».\nТушунарли бўлиши учун ривоятда исмлари зикр қилинган шахслар ҳақида қисқагина маълумот берамиз.\nАбдуллоҳ ибн Аббос – машҳур саҳобалардан, Набий алайҳиссаломнинг амакиваччалари, «Қуръон таржимони» номини олганлар.\nУмар ибн Хаттоб – энг улуғ саҳобийлардан, иккинчи халифа. Умари Одил номи билан машҳурдирлар.\nОиша – Набий алайҳиссаломнинг хотинларидан бирлари. Ҳазрати Абу Бакрнинг қизлари.\nҲафса – Набий алайҳиссаломнинг хотинларидан бирлари. Ҳазрати Умари Одилнинг қизлари.\nМория – Миср подшоҳи томонидан Набий алайҳиссаломга ҳадя қилинган чўри. Шариат ҳукмига биноан, Набий алайҳиссалом Мория билан эр-хотинлик алоқасида бўлганлар ва у кишидан Иброҳим исмли ўғил кўрганлар, шунинг учун Мория розияллоҳу анҳо «Иброҳимнинг онаси» деб номланадилар.\nБу оятларнинг нозил бўлиш сабаби ҳақида умуман бошқа ҳодиса ҳам ривоят қилинади.\nИмом Бухорийнинг ривоятларида келадики:\n«Оиша онамиз айтадилар: «Набий алайҳиссалом Зайнаб бинти Жахшнинг ҳузурида асал ичардилар ва у билан узоқ ўтирардилар. Ҳафса икковимиз келишиб олдик-да, «У киши қай биримизнинг олдимизга келсалар, «Асаларининг шамъини ебсизми, сиздан шамънинг ҳиди келяпти», деймиз», – дедик.\nҲафсанинг олдига кирган эканлар, у ҳалиги гапни айтибди. Шунда Набий алайҳиссалом: «Йўқ, мен Зайнаб бинти Жахшнинг олдида асал ичган эдим, энди қайтиб бу ишни қилмайман, қасам ичдим, аммо сен бу гапни ҳеч кимга айтмагин», – дебдилар».\nБу икки ривоят ва шунга ўхшаш бошқа ривоятларни синчиклаб ўрганган уламоларимиз: «Ривоятлардаги қиссалар икки хил бўлишининг ҳеч қандай ажабланарли жойи йўқ. Набий алайҳиссалом Ҳафсанинг уйида Мория билан бирга бўлганларидан сўнг, Зайнаб бинти Жахшнинг олдиларига бориб, асал ичганлар ва навбати бўлгани учун, Ҳафсанинг уйига қайтиб келганлар», – дейдилар.\nМаълумот учун айтиш лозимки, Зайнаб бинти Жахш ҳам Набий алайҳиссаломнинг хотинларидан бири бўлиб, бошқа оналаримизга: «Сизларни Расулуллоҳга ота-оналарингиз хотин қилиб берган, менинг никоҳимни эса Аллоҳ таолонинг Ўзи етти осмоннинг устидан амр қилган», – дер эдилар.\nЭнди бевосита суранинг тафсирини бошласак.\nﭑ ﭒ ﭓ ﭔ ﭕ ﭖ ﭗ ﭘﭙ ﭚ ﭛ ﭜﭝ ﭞ ﭟ ﭠ ﭡ\n1. Эй Набий! Нима учун хотинларинг розилигини тилаб, Аллоҳ сенга ҳалол қилган нарсани ҳаром қилурсан?! Аллоҳ ўта мағфиратлидир, ўта раҳмлидир.\nﭢ ﭣ ﭤ ﭥ ﭦ ﭧﭨ ﭩ ﭪﭫ ﭬ ﭭ ﭮ ﭯ\n2. Батаҳқиқ, Аллоҳ сизларга қасамларингизни бўшатишни шариатга киритди. Ва Аллоҳ сизнинг Хожангиздир ва Унинг Ўзи ўта билувчидир, ўта ҳикматлидир.\nﭰ ﭱ ﭲ ﭳ ﭴ ﭵ ﭶ ﭷ ﭸ ﭹ ﭺ ﭻ ﭼ ﭽ ﭾ ﭿ ﮀ ﮁﮂ ﮃ ﮄ ﮅ ﮆ ﮇ ﮈ ﮉﮊ ﮋ ﮌ ﮍ ﮎ ﮏ\n3. Эсла, Набий хотинларидан бирига сир гап айтган эди. Бас, у(сир)дан хабар берди ва Аллоҳ у(иш)ни у(Набий)га билдирди. У баъзисини билдирди ва баъзисини қолдирди. Қачон у (Набий) ул(аёл)га (иш) ҳақида хабар берганида, у: «Буни сенга ким хабар қилди?» – деди. У: «Менга ўта билувчи, ўта хабардор хабар берди», – деди.\nﮐ ﮑ ﮒ ﮓ ﮔ ﮕ ﮖﮗ ﮘ ﮙ ﮚ ﮛ ﮜ ﮝ ﮞ ﮟ ﮠ ﮡﮢ ﮣ ﮤ ﮥ ﮦ ﮧ\n4. Агар икковингиз Аллоҳга тавба қилсангиз, батаҳқиқ, қалбларингиз (ҳаққа) мойил бўлибди. Агар унга қарши чиқсангиз, бас, албатта, Аллоҳ унинг ёрдамчисидир ва Жаброил ҳам, солиҳ мўминлар ҳам. Ундан сўнг фаришталар унга суянчиқдир.\n5. У сизларни талоқ қилса, шоядки, Робби сиздан яхшироқ, муслима, мўмина, итоатли, сертавба, ибодатли, рўзадор жувон ва қизларни ўрнингизга хотин қилиб берса.\n6. Эй иймон келтирганлар! Ўзингизни ва аҳли аёлингизни ёқилғиси одамлару тошдан бўлган оловдан сақланг. Унинг тепасида қўпол, дарғазаб фаришталар бўлиб, улар Аллоҳнинг амрига исён қилмаслар ва нимага буюрилсалар, шуни қилурлар.\nﯲ ﯳ ﯴ ﯵ ﯶ ﯷﯸ ﯹ ﯺ ﯻ ﯼ ﯽ ﯾ\n7. Эй куфр келтирганлар! Бугунги кунда узр айтманглар, қилиб ўтган амалларингизнинг жазосини олмоқдасиз, холос.\nﭑ ﭒ ﭓ ﭔ ﭕ ﭖ ﭗ ﭘ ﭙ ﭚ ﭛ ﭜ ﭝ ﭞ ﭟ ﭠ ﭡ ﭢ ﭣ ﭤ ﭥ ﭦ ﭧ ﭨ ﭩ ﭪ ﭫ ﭬﭭ ﭮ ﭯ ﭰ ﭱ ﭲ ﭳ ﭴ ﭵ ﭶ ﭷ ﭸ ﭹﭺ ﭻ ﭼ ﭽ ﭾ ﭿ ﮀ\n8. Эй иймон келтирганлар! Аллоҳга холис тавба қилинглар! Ажаб эмаски, Роббингиз ёмонликларингизни ўчирса ва сизни остларидан анҳорлар оқиб турган жаннатларга киритса. У Кунда Аллоҳ Набийни ва у билан бирга бўлган иймон келтирганларни шарманда қилмас. Уларнинг нурлари олдиларида ва ўнг тарафларида юриб борадир. Улар эса: «Роббимиз, бизга нуримизни батамом қилиб бер, гуноҳларимизни мағфират қил, албатта, Сен ҳар бир нарсага ўта қодирсан», – дерлар.\nﮁ ﮂ ﮃ ﮄ ﮅ ﮆ ﮇﮈ ﮉ ﮊﮋ ﮌ ﮍ ﮎ\n9. Эй Набий! Кофир ва мунофиқларга қарши жиҳод қил ва уларга қаттиқ тур. Ва уларнинг жойи жаҳаннамдир. У қандай ҳам ёмон борар жой!\nﮏ ﮐ ﮑ ﮒ ﮓ ﮔ ﮕ ﮖ ﮗﮘ ﮙ ﮚ ﮛ ﮜ ﮝ ﮞ ﮟ ﮠ ﮡ ﮢ ﮣ ﮤ ﮥ ﮦ ﮧ ﮨ ﮩ ﮪ ﮫ\n10. Аллоҳ куфр келтирганларга Нуҳнинг хотини ва Лутнинг хотинини мисол қилиб келтирди. Улар бандаларимиздан икки солиҳ банданинг измида эдилар. Бас, уларга хиёнат қилдилар ва (эрлари) улардан Аллоҳдан бирор нарсани қайтара олмадилар ва уларга: «Оловга кирувчилар билан киринглар!» – дейилди.\n11. Аллоҳ иймон келтирганларга Фиръавннинг хотинини мисол қилиб келтирди. Ўшанда у: «Роббим, менга Ўз ҳузурингда – жаннатда бир уй бино қилгин. Менга Фиръавндан ва унинг ишидан нажот бергин ва менга золим қавмдан нажот бергин», – деб айтди.\n12. Ва фаржини пок сақлаган Имрон қизи Марямни (мисол келтирди). Бас, Биз унга Ўз руҳимиздан пуфладик ва у Роббининг сўзларини ҳамда китобларини тасдиқ қилди ва итоаткорлардан бўлди.


Вилоят ҳокими мухлислар билан учрашди - PFС "Navbahor"\nБугун “Навбаҳор” ўз уй учрашувларини ўтказадиган “Марказий” ўйингоҳ фойесида йиғилиш бўлиб ўтди.\nУнда Наманган вилоят ҳокими, вилоят футбол ассоциацияси президенти Шавкат Шокиржанович Абдураззоқов, Наманган шаҳар ҳокими Ғофуржон Орифжонович Жамалов, “Навбаҳор” ПФК ва “Марказий” ўйингоҳ раҳбарияти, ходимлари, “Навбаҳор” жамоаси мураббийлар штаби, “Навбаҳор” фан-клуби, шунингдек, жамоанинг фахрий, ашаддий, садоқатли ҳамда фидойи мухлислари иштирок этишди.\nЙиғилишда Наманган вилоят ҳокими, вилоят футбол ассоциацияси президенти Шавкат Абдураззоқов йиғилганларни тез кунлар ичида старт оладиган янги – 2021 йилги футбол мавсуми билан табриклаб, бўлажак мавсумда “Навбаҳор”га омад ёр бўлишини тилади.\nШундан сўнг, Шавкат Шокиржанович “Навбаҳор” клуби структураси ўзгаришини айтиб, шу кунгача клубда вице-президент лавозимида фаолият олиб борган Отабек Арифович Саматовни клуб президенти этиб тайинлади. Вилоятимиз раҳбари ушбу қарорини Отабек Саматовнинг собиқ футболчи бўлганлиги, футболни теран тушуниши билан изоҳлади.\nШунингдек, шу кунгача “Одил Жуниор” футбол мактабида фаолият юритаётган Акмал Соҳибов ҳам “Навбаҳор” ПФКда иш бошлайдиган бўлди.\nВилоят ҳокими Шавкат Абдураззоқов шунингдек, “Навбаҳор” клуби учун янги, замонвий автобус харид қилинганлиги ва автобус тез кунлар ичида Наманганга етиб келиши, мухлислар янги мавсумда жамоани муносиб тарзда қўллаб-қувватлаб туришлари лозимлигини таъкидлади.\nЙиғилиш давомида мухлислар Шавкат Абдураззоқовга ўзларини қизиқтирган саволлар билан мурожаат қилишди, ўз таклифларини билдиришди.\nВилоятимиз раҳбари мухлисларнинг саволларига жавоб берган ҳолда, таклифларнинг ўрганиб чиқилишини айтиб ўтди.\n“Навбаҳор” бош мураббийи Нўъмон Ҳасанов янги мавсумда жамоа ҳужумкор ўйин намойиш этиши, мақсад ҳар бир ўйинда ғалаба қозониш эканлигини таъкидлаб ўтди.\nЙиғилиш сўнггида фахрий мухлислар янги мавсумда “Навбаҳор”га омад ёр бўлиши, жамоа совриндорлар сафидан ўрин олиши тилаган ҳолда, дуо қилишди.\n“Навбаҳор” – “Оқ-тепа” баҳсини Лутфуллин бошқаради\nМТРК автомобили таъмирлаб берилди\nАёллар жамоамиз мавсумни дуранг билан бошлади\nИсломбек Исмоилов: “Ўйин жанговар руҳда кечди”\nВиктор Жалилов: “Мухлислардан ёмон ўйин учун узр сўрайман”\nЖамоамиздан нурсиз дуранг


Ўзбекистон: Ислом университетининг талабаси порахўр уламоларга ем бўлди - Фарғона.Ру ахборот агентлиги\n15:00 msk, 15 Июль 2020\nЎзбекистон: Ислом университетининг талабаси порахўр уламоларга ем бўлди\n15.02.2012 18:09 msk\n“Ўзбекистон Мусулмонлари диний бошқармаси тизимида коррупция, порахўрлик, маблағларни ўғирлаш ҳамда кўпинча ёш йигитларни чув тушираётган фирибгарликлар учун қулай шароитлар яратилган”, - дея ёзади Ўзбекистон Мустақил ҳуқуқ ҳимоячилар ташаббус гуруҳи (ЎМҲҲТГ). Республика Мусулмонлари диний бошқармаси қошидаги Тошкент Ислом университетининг талабаси Илҳом Усмонов шундай фирибгарликнинг навбатдаги қурбонига айланди. 2012 йил 29 январь куни Усмоновга қароқчиларга ҳос ҳужум уюштирдилар. Талабага кўра, бунинг ортида институт ректори Ҳайдархон Йўлдошхўжаев турган.\nҲодиса 2012 йилнинг 29 январь куни, пойтахтнинг Юнусобод даҳасида содир бўлди. Усманов миниб кетаётган “Нексия”ни давлат рақами йўқ бўлган “Матиз” кесиб тўхташга мажбур қилди. “Матиз”дан сакраб чиққан икки номаълум кимса Усмановнинг бўғзига пичоқ тираб, “икки кун ичида Тошкентдан кетасан, институт ва унинг раҳбарияти устидан шикоят қила кўрмайсан”, - дея талаб қўяди.\nУсмановга кўра, институт маъмурияти томонидан таъқиб этилишининг сабаби қуйидагича: 2009 йилда институтга кинрганидан сўнг проректор Муҳаммадрасул Абдуллаевга 4 минг доллар пул берган. Ректор Йўлдошхўжаев билан шерик бўлишга қизғанган проректор пулни ҳаммасини ўзлаштириб юборган.\nИкки йил давом этган босимлардан чарчаган талаба Ўзбекистон Мусулмонлари диний бошқармасига шикоят қилганидан сўнг талабага ҳужум уюштирилган.\nҲасти Имом масжиди ва Ўзбекистон Мусулмонлари бошқармаси, Тошкент. “Фарғона” АА фотоси\n“Бу ерга қандай қилиб кирдинг?”\nҲаммаси 2009 йил августида бошланди. Ўшанда Ислом университетига имтиҳонларни муваффақиятли топшириб кирган Усмановдан олдинроқ “ўқишга киришингга ёрдам бераман”, дея ваъда қилган проректор Муҳаммадрусул Абдуллаев “4 минг доллар берасан” деб туриб олди.\n“Усмонов бу ҳақда отасига айтиб беради. Отаси қариндошларидан қарз-ҳавола қилиб пулни тўплайди ва проректорга узатади. Аммо Абдуллаев буни ректордан яширади ва бул пул “обшчакка” келиб тушмайди, - дейди бу иш билан етти ойдан бери шуғуланиб келаётган ЎМҲҲТГ раҳбари Сурат Икромов. – Проректор Усмановга “тилни тийишни” буюргани боис, ректор бу ҳақда ҳеч нарса билмаган”.\nСентябрда машғулотлар бошланганида эса ректор аудиторияларни айлана туриб “бегона” талабани кўриб қолади. “Сан ўзи институтга қандай қилиб кира қолдинг?” деган саволга Усманов: “кириш имтиҳонларида 66 балл тўплаганман, институтга кириш учун эса 55 балл етарли”, деб жавоб беради. Табиий, проректор товламачилик йўли билан ундан 4 минг олгани ҳақида индамайди.\nҲасти Имом масжиди, Баракхон мадрасасидан кўриниш, Тошкент. “Фарғона” АА фотоси\nШундан кейин ректор томонидан қутқу ва босимлар бошланди. Йўлдошхўжаевнинг шахсан ўзи Усмановни лекцияларга қўймай, машғулотлардан ҳайдаб юрди, аммо институтдан ҳайдаш тўғрисида буйруқ чиқара олмади. Негаки, талаба ўз вақтида имтиҳонларини топшириб, ўқишни яхши ўзлаштираётганди.\nУсманов шундай қилиб иккинчи курсга ҳам ўтиб олди. Аммо босимлар янги 2010-чи ўқув йилида ҳам тўхтамади. Шундан кейин Усмонов бошқа, дунёвий таълим берадиган муассасага ўқишга кириш учун ҳужжатларини қайтариб олишга қарор қилади.\nБироқ архивда Усмановнинг ҳужжатлари, шу жумладан, ўрта махсус диний муассасани тамомлагани тўғрисидаги диплом ҳам негадир “топилмайди”.\nУсмановнинг ҳужжатларни қайтариб бериш тўғрисидаги ректорга, Мусулмонлар диний бошқармаси маъмуриятига мурожаатлари натижа бермади.\nҚарға қарғанинг кўзини чўқимайди...\nБир йилни бекордан-бекорга йўқотган Усмонов ноиложликдан 2011 йилда ЎМҲҲТГнинг Сурхондарё вилояти бўйича вакили Жумабой Мустановга мурожаат қилади. Шунда ҳуқуқ ҳимоячилар Усмановни институтдан ҳайдаш тўғрисида буйруқ чиқарилмаганини аниқлайдилар. Аммо ректор овоза бўлишидан хавотирда қолиб, 2011 йил сентябрида “талабани ўқишга киритажаги” ҳақида ҳуқуқ ҳимоячиларни ишонтиради. Шундан кейин у Усмановни чақириб, Сурхондарёдан тандир кабоб олиб келишни талаб қилади. Талаба тандирда пишган бутун бир қўйни ректорга пора сифатида олиб келади.\nҲасти Имом майдонидаги Баракхон мадрасаси, Тошкент. “Фарғона” АА фотоси\n2011 йил сентябри ҳам бошланди, аммо бус-бутун қўйни еб ҳазм қилворган ректор ваъдасининг устидан чиқмади.\nУсмановга кўра, ректор сентябрь келганида уни дарсга қўймади, кунлар ортидан кунлар, ҳафта кетидан ҳафталар ўтди, шундан кейин эса: “муфтий Аббосхон Усманов хаждан келишини кутиш керак” деб қолди.\n“Аммо муфтий келса ҳам муаммо ҳал бўлмади, шундан кейин ўтган йили декабрда диний бошқармага бордим, яшайдиган уйимга яқин, - дейди Сурат Икрамов. – Аммо аввал ректорни олдига кирдим, унинг ҳаракатлари ноқонунийлигини тушунтирмоқчи бўлдим. У бўлса, юзсизларча “Усмонов пулни бергани билан ҳеч нарсани исботлай олмайди”, деб айтди”.\nРектор билан тортишиб бекорга вақт йўқотаётганини кўрибтушунган Икрамов муфтий Аббосхон Усмановнинг олдига йўл олди. Бироқ раҳбарнинг котиби турли баҳоналар билан ҳуқуқ ҳимоячини муфтий олдига киритмай, унинг биринчи ноиби шайх Абдулазиз Мансурнинг олдига жўнатади.\n“Бу одам мени сиртдан танир экан, “Озодлик” радиосида чиқишларимни кузатиб юрар экан у. Ахир мен диний ва сиёсий ишлар бўйича фаолият юритаманку, - дейди Икрамов. – Абдулазиз Мансур ўқув бўлимининг бошлиғини чақириб ишни “ҳал қилишни” топширди”.\nИлҳом Усманов аризасида ҳамма нарсани, шу жумладан, берилган пул ҳақида ҳам ёзди, аммо муфтиятдагилар ҳам ишни чўзиб юбордилар. Икрамовга кўра, бу ишларнинг барини муфтий Аббосхон Усманов ҳам жуда яхши билиб турган.\n“Мен яна биринчи ноибга мурожаат қилдим, - дейди Икрамов. – Шайх яна “ҳаммасини ҳал қилиб бераман” деб айтди”.\nВақт ўтгани билан ҳеч нарса ўзгармагани боис талаба Усманов бевосита муфтийга мурожаат қилди. Аббосхон Усманов шу иш юзасидан ректорни ўз ҳузурига чақиртирди. Аммо барибир иш жойидан қўзғалмади.\nЎзбекистон Мусулмонлари диний бошқармаси. “Фарғона” АА фотоси\nЯнварь охирида Икрамов ваъдага мувофиқ талаба билан учрашиши керак эди, аммо Илҳомжон Усманов йўқолиб қолди, унинг телефони эса ўчириб қўйилганди.\n“Мен хавотирланиб Сурхондарёга, Мустановга телефон қилдим. У 29 январь, якшанба куни Ильҳомга тажовуз қилишганини, ўлдирамиз дея пўписа қилганларини билиб қолди, - дейди Икрамов. – Мен бўлиб ўтган ҳодиса ҳақида муфтийнинг ноибига айтиб бердим, у мендан “бу ҳақда ҳеч кимга хабар бермасликни, у ҳаммасини ҳал қилажагини” сўради”.\nАммо шайх ваъдасини яна бажармади.\n“Мен шу ерда “қарға қарғани кўзини чўқимаслигини”, буларнинг ҳаммаси битта охурдан ем ейишларини тушундим, - дейди Икрамов. - Аммо ҳозир идорада бу иш бўйича катта жанжал бошланган, эртаг-индинга бу ишнинг натижаси чиқишини кутиб турибман. Эртами-кечми, улар бирор қарорга келишлари керак. Уларнинг Усмоновга ўқишни давом эттиришга имконият бериш ёки унга ҳужжатларини яхшилик билан қайтариб беришдан бошқа йўллари йўқ”.\nХажга бориш учун пора\nИкрамовга кўра, Мусулмонлар диний бошқармасида коррупция авж олаётгани туфайли шундай вазият юзага келган. ЎМҲҲТГ томонидан ўтказилган олти ойлик мониторинг натижасида шундай хулоса туғилди.\nИслом институти талабалари ва ходимлари ўртасида ўтказилган аноним сўровларнинг кўрсатишича, институтнинг биринчи курсига ўқишга кирган ўттизта талабадан деярли ҳар бири 4 минг доллардан пора берган. Иснтитутда жами 150 та талаба ўқийди.\nАл-Бухорий номидаги Тошкент Ислом институти.“Фарғона” АА фотоси\nДарсга бирор марта ҳам келмай, аммо имтиҳон учун пора берган талабаларга “аъло” баҳо қўйилади. Шу билан бирга, Ўзбекистон Мусулмонлари диний бошқармаси маъмурияти дарс жараёнини назорат қилмайди.\nШунингдек, Кўкалдош ўрта-махсус мадрасаси 2009 йилнинг тўққизта битирувчисига турли баҳоналар билан дипломларини бермаётгани маълум бўлди.\nБундан ташқари, хажга боришни ният қилган одамлардан пора таъма қиладилар. Ўзбекистон ҳукумати белгилаб берган квота бўйича 5000 киши хажга боради, аммо хоҳловчиларнинг сони 8 мингдан ошади.\nБадавлат диндорлар томонидан эҳсон қилинган миллион-миллион пуллар, гилам ва палослар, турли мол ва ашёлар, масжид эҳтиёжи ва хайрия ишларига тўпланган садақалар имомлар ҳамда диний бошқарма ходимлари томонидан ўзлаштирилади. Икрамовга кўра, мискинларга хайрия сифатида тақсимланиши лозим бўлган пулларнинг катта қисми дин арбобларининг чўнтагини қаппайтирмоқда.\nТурли тадбирларга (никоҳ, жаноза, суннат ва ақиқа тўйлари) таклиф этилган домлаларга 100, баъзида эса 500 доллардан пул қистириш урф бўлган, бу эса Икрамовга кўра, Исломга хилоф келади.\n“Авж олаётган порахўрлик , алдов, таъма ва диндорларнинг молини ўзлаштириш (ўғирлик) туфайли Ўзбекистон уламолари ҳашаматли ҳаёт кечираяптилар, ўзларига қасрлар қураяптилар”, - дея хулоса қилади Икрамов. “Шу билан бирга, - дейди у, - сўнгги 17 йил давомида ҳалол ва виждонли дин олимлари сохталаштирилган жиноят ишлари бўйича қамалмоқда ёки ватанини тарк этишга мажбур бўлмоқда”.


Дилбар Икромова умрининг сўнгги йилларида хор-у зор бўлиб кўчада қолиб кетдими? Марҳумнинг келини вазиятга ойдинлик киритди\nЎзбекистон халқ артисти Дилбар Икромова 25 август куни коронавирусдан вафот этгани ҳақида хабар берган эдик. Икромовнинг ўлимидан сўнг, актриса умрининг сўнгги йиллларида уйсиз қолиб, хор-у зор бўлгани ҳақида хабарлар тарқалди.\nYouTube’даги UntervyuTV канали ушбу гапларга ойдинлик киритиш мақсадида марҳумнинг келини билан суҳбат уюштирди. Зоҳира Икромованинг айтишича, у Дилбар Икромованинг ўғли билан ажрашгандан сўнг ўша ўзлари яшаган уйда қолган. Аниқроғи Дилбар Икромова келинини 3 та фарзанди билан кўчада қолдирмаслик учун, ўғлини олиб у уйдан чиқиб кетган. Лекин шу билан бирга уларнинг Дўрмонда ҳали қуриб битказилмаган дала ҳовлиси ва Тошкентда 2 хонали уйи ҳам бўлганини маълум қилди.\n“Уч йилдан буён алоҳида яшардик. ‘Дилбар Икромова умрининг охирида хор-у зорликда яшади, уйсиз яшади’, деган гаплар асоссиз. Шу хонадонга тушганимдан буён етар-етошмовчилик кўрмаганман. Қайнонам ҳамиша музлаткични тўлдириб қўярдилар. Эрим ҳам жуда нуфузли жойда ишларди.\nҚайнонам ҳақиқатдан ҳам жаннати аёл эдилар. Ҳаётларини санъатга, фарзандларига бахшида қилган, исмларига монанд дилбар аёл эдилар. Мухлисларидан илтимос қилиб сўрардим, бу гапларга чек қўйишса, руҳларини чирқиратишмаса, дейман. Аллоҳга шукр, жуда яхши яшадилар, ҳеч муҳтожлик кўрмадилар, қандайдир икир-чикирлар бўлгандир, аммо кўчада қолган, деган гаплар нотўғри”, – дейди Зоҳира Икромова.\nмухаррам 7 сентябр 2020 11:24\nШу мишларни таркатларни оллох жазосини берсин.Улган одамни оркасидан шунча бухтонларни игволарни таркатди.\nИсломбек 7 сентябр 2020 10:46\nСиз 3 қизни катта қилмоқдасиз, жаннати онасиз. Насиб қилса, ҳали роҳатини кўрасиз. Одамларнинг гап сўзлари эса қолиб кетади. Қизларизни солиҳа қизлар қилиб тарбия қилаверинг, Қуръон тиловатини эшитиб кўзимга ёш келди, яшанг, тўғри йўлдасиз...\nЗухра 7 сентябр 2020 04:35\nКелинини неваралари бн 3 хонали уйни ташлаб чикиб кетиш.....\nУнча мунча эркак кимиди\nКелини ва набираларига 3 хонали уйни ташлаб чикиб кетиш.....\nУнча мунча эркак кимиди хозир\nкимсан 6 сентябр 2020 22:21\nоллох рахматига олган булсин.вафот этганни оркасидан факат яхши гаплар билан эслаш керак.турли гийбатларга чек куяйлик.рухини безовта килишни нима кераги бор.\nЎзбекистон янгиликлари » Жамият » Дилбар Икромова умрининг сўнгги йилларида хор-у зор бўлиб кўчада қолиб кетдими? Марҳумнинг келини вазиятга ойдинлик киритди


Партия вакиллари Карманада ҳоким ёрдамчилари ва ёшлар етакчиларига кўмакчи бўляпти | O'zLiDeP\nПартия вакиллари Карманада ҳоким ёрдамчилари ва ёшлар етакчиларига кўмакчи бўляпти\nИнсон қадрини улуғлаш ва фаол маҳалла йилида маҳаллаларда аҳвол қандай? Янги тайинланаётган ҳоким ёрдамчилари, маҳаллалардаги ёшлар етакчилари фаолиятларига қай даражада кириша олдилар?\nO'zLiDeP Навоий вилоят Кенгаши вакиллари Кармана туманидаги қатор маҳаллаларда бўлиб, маҳаллаларда олиб борилаётган ишлар билан танишди, аҳолининг турмуш тарзини ўрганди, янгидан иш бошлаган ҳоким ёрдамчилари ва ёшлар етакчилари фаолиятига оид сайёр кузатув ўтказди.\nЖумладан, Нурафшон маҳалласи раиси билан суҳбатда оилаларнинг моддий ва маънавий аҳволини янада яхшилаш, уларга доимий равишда ҳуқуқий ва амалий кўмак бериш лозимлиги ва бу борада партиянинг роли тўғрисида фикр алмашилиб, ҳамкорликда амалга ошириш мумкин бўлган ишлар режалаштириб олинди.\nШунингдек, ҳудудий партия ташкилоти раҳбари М.Эшниёзов маҳаллада янги лавозимга тавсия қилинган ёшлар етакчиси билан фаолиятининг дастлабки босқичи ва ўз олдига мақсад қилиб қўйган вазифалари тўғрисида суҳбатлашди.\nПартия вакиллари Кармана туманидаги “Нурафшон” МФЙда истиқомат қилувчи иссиқхона фаолияти билан шуғулланаётган хонадонларда бўлишди.\n-Давлатдан кредит олиб, иссиқхона қурганмиз. Еримиз бўшамайди. Совуққа чидамлилиги учун қишда исмалоқ экиб ташлаймиз. Ҳар ўрими 1 миллион бўлади. Ҳар ҳафтада бир ўрим бозорга чиқарамиз. Бундан ташқари лимонария ҳам ташкил қилганмиз. 1 йилда 10-15 миллион соф фойда оляпман, - дейди шу маҳалладаги Нурафшон кўчаси, 160- уйда истиқомат қилувчи М.Нормуродова.\nТуманнинг Мир Саид Баҳром маҳалласи ҳоким ёрдамчиси Б. Сабуров фаолиятига назар эса шу маҳалланинг 8 март кўчасида истиқомат қилувчи Ж.Тўхтаев хонадонидан бошланди.\n“Намунали томорқачи” лойиҳаси доирасида томорқадан намунали фойдаланиш, ҳовлиларда барпо этилган иссиқхоналар ҳолатини ўрганиш мақсадида Ж.Тўхтаев хонадонига келган ҳоким ёрдамчиси партия ходимларини хонадон соҳибининг кўзни қувнатадиган ишлари билан таништирди.\nҲовли ташқарисидан 1 ярим сотих ерга иссиқхона қуриб, иссиқхонасининг иккала томонига ўзидан табиий иссиқлик чиқарувчи паррандахона ташкил қилган ва бу орқали 30 туп лимон ва лимонлар орасига алмашлаб экилувчи экинлари учун нормал иссиқлик ҳолатини табиий сақлаш методини қўллаётган бу оилани бошқаларга намуна қилиб кўрсатса арзигулик.\nИчкари ҳовлининг замонавий ландшафт дизайида безалиши, хонадон эгаси ўз қўллари билан ясаган қўлбола печлар, аксессуарлардан фойдаланиб ясалган шаршара ва ясама булоқлар ўз-ўзидан оилада тадбиркорликка кучли интилиш борлигини намоён этди.\nХонадон эгалари яқингинада уй телефони билан боғлиқ бир муаммода O'zLiDeP депутатига мурожаат қилишгани ва муаммоларини ҳал этганлигини айтиб, партияга хайрихоҳлигини изҳор қилишди.\nO'zLiDeP Навоий вилоят Кенгаши\nмафкуравий ишлар бўлими мудири


Институт “Таянч докторантурага”га қабул эълон қилади | O'zbekiston pedagogika fanlari ilmiy tadqiqot instituti\nТаянч докторантурага талабгорлар институтнинг “Илмий педагог кадрлар тайёрлаш” бўлимига қуйидаги хужжатларини тақдим этадилар:\n2. Қисқача биографик маълумотнома.\n4. Олий таълим муассасаси магистратураси дипломи ёки олий маълумот (мутахассислик дастурлари бўйича) тўғрисидаги диплом нусхаси;.\n7. Таянч докторантурада ўқиш учун талабгорлар мутахассислик ва чет тили (таълимнинг олдинги даражаларида ўрганилган хорижий тил) бўйича кириш имтиҳонлари топширадилар. Талабгорларда IELTS (ўртача балли камида 5,5), TOEFL (РВТ) (567 баллдан кам бўлмаган), TOEFL (iВТ) (87 баллдан кам бўлмаган), CEFR (В2 даражадан паст бўлмаган) бўйича тасдиқловчи амалдаги халқаро малака сертификатлари мавжуд бўлганда чет тилидан топшириладиган имтиҳонлардан озод этилади.\nМустақил изланувчиликка талабгорлар қуйидаги ҳужжатларни илова қилган ҳолда ариза билан институтнинг “Илмий педагог кадрлар тайёрлаш” бўлимига мурожаат қилади:\n1. Қисқача биографик маълумотнома;\n2. Фалсафа доктори (РЮ) илмий даражасини олиш учун мустақил изланувчи сифатида расмийлаштириш учун магистрлик ёки олий маълумот (мутахассислик дастури бўйича) тўғрисидаги диплом нусхаси;\n4. Илмий ишлар рўйхати ва уларнинг нусхаси;\n5. Иш жойидан тавсифнома\nҲужжатлар 2018 йилнинг 15 сентябридан 15 октябригача қабул қилинади.\nТаянч докторантурага кириш имтиҳонлари 2018 йилнинг 1-25 ноябрь кунларида ўтказилади.\nМанзилимиз: Тошкент шаҳар, Чиланзор тумани Фурқат кўчаси, 174-уй. Индекс: 1000736. ЎзПФИТИ. Телефон: (0-371) 245-58-64, (0-371) 245-76-29.\n← 2018 йил 18-19 октябрь кунлари республика илмий-амалий конференцияси бўлиб ўтади\t“Ўзбекистонда педагогика фани ва унинг истиқболлари” мавзусида республика илмий-амалий конференция ХАБАРНОМАси →


Чилонзордаги мудҳиш ЙТҲда 1 ёшли қиз ҳалок бўлди | Qalampir.uz\nЧилонзордаги мудҳиш ЙТҲда 1 ёшли қиз ҳалок бўлди\nЖамият\t26 Декабрь 2019 15:08 4899\nАввалроқ, кеча, Тошкент шаҳар Чилонзор тумани Бунёдкор кўчасида тўртта автомобиль ишитрокида йирик йўл-транспорт ҳодисаси содир бўлгани ҳақида хабар бергандик.\nИчки ишлар вазирлиги Йўл ҳаракати хавфсизлиги бош бошқармаси мазкур ЙТҲ тафсилотларини очиқлади.\nУнга кўра, 25 декабрь куни соат 17:00 ларда Чилонзор туманида яшовчи, 1999 йилда туғилган Т.М. Lacetti русумли автомобилини бошкараётиб, қарама-қарши йўналишга чиқиб кетиб, қаршисидан ҳаракатланиб келаётган, ҳайдовчи Тошкент вилояти Янгийул туманида яшовчи, 1989 йилда туғилган М.А. бошқарувидаги ВАЗ-2106 русумли, Тошкент шаҳар Мирзо Улуғбек туманида яшовчи, 1962 йилда туғилган Х.А. бошқарувидаги ГАЗ-330202 русумли юк ҳамда Учтепа туманида яшовчи, 1985 йилда туғилган О.А. бошқарувидаги Damas русумли автомобиллари билан тўқнашув содир этган.\nНатижада, ВАЗ-2106 русумли автомобиль ҳайдовчиси М.А. тан жароҳати олиб шифохонага ётқизилган. Йўловчилардан бири — қизи А.Д. бўлган. 2019 йилда туғилган А.Д. шифохонага олиб борилганида вафот этган ҳамда йўловчиси Янгийул туманида яшовчи, 1967 йилда туғилган Н.И. шифохонага ётқизилган. Шунингдек, Lacetti русумли автомобили йўловчиси Чилонзор туманида яшовчи, 2000 йилда туғилган Т.Б. тан жароҳати олиб, шифохонага ётқизилган.\nШунингдек, ВАЗ-2106 русумли автомобилнинг икки нафар йўловчиси, Lacetti русумли автомобиль ҳайдовчиси ва икки нафар йўловчиси ҳамда Damas русумли автомобилининг йўловчиларига шифохонада амбулатор ёрдам кўрсатилган.\n06 Август 18:13 45960\n06 Август 22:23 36872\n08 Август 14:38 34701\n07 Август 18:46 34619\n08 Август 15:49 32598


Ўзбекистонда янги банк ташкил этилди\n05.01.2019 12:04 0 3675\nЎзбекистон Республикаси Марказий банки Бошқаруви 2018 йил 29 декабрда «Пойтахт банк» акциядорлик жамиятига (Тошкент шаҳри) банк операцияларини амалга ошириш ҳуқуқини берувчи лицензия бериш тўғрисида қарор қабул қилди. Бу ҳақда Марказий банк матбуот хизмати хабар берди.\nЭслатиб ўтамиз, Президентнинг 2017 йил 13 мартдаги «Тошкентда 2017−2021 йилларда арзон кўп квартирали уйларни қуриш миқёсини кенгайтириш бўйича қўшимча чора-тадбирлар тўғрисида»ги қарорида «Пойтахт банк» акционерлик тижорат турар-жой қурилиш жамғарма банки ташкил этиш белгиланган эди.\n«Пойтахт банк»нинг асосий вазифалари ва йўналишлари қуйидагилар этиб:\nаҳоли ва юридик шахсларнинг турар-жойга бўлган эҳтиёжини қондиришда ипотека кредитларини ажратиш ва банк хизматларини кўрсатиш;\nарзон кўп квартирали уйларни қурувчи пудратчи ташкилотларга кредит ресурсларини ажратиш;\nарзон кўп квартирали уйларни лойиҳалаш ва қуришда буюртмачи вазифаларини бажариш;\nТошкентда кўп қаватли уйларни қуриш ва таъмирлаш билан шуғулланувчи ихтисослашган пудратчи ташкилотларга кредитлар ажратиш ва лизинг хизматларини кўрсатиш;\nарзон кўп квартирали уйлар қурилишини молиялашда хорижий инвестициялар, жумладан кредитларни жалб этиш, халқаро молия институтлари билан техник ҳамкорлик олиб бориш;\nмуҳандислик инфратузилмалари сифатини яхшилашни кўзда тутувчи лойиҳаларни ишлаб чиқиш ва амалга оширишни молиялашни ўз ичига олган инвестицион фаолиятни олиб бориш;\nзамонавий, фойдали, энергия тежовчи ва харидоргир қурилиш материаллари ва ускуналарини ишлаб чиқарувчи ташкилотларга кредитлар ажратиш;\nуниверсал тижорат банки сифатида юридик ва жисмоний шахсларга бошқа банк хизматларини кўрсатиш белгиланганди.\n«Пойтахт банк» устав капитали бошланғич улуш сифатида пойтахтнинг маҳаллий бюджети ҳисобидан 3 млрд сўмни йўналтириш, шунингдек, юридик ва жисмоний шахслар, жумладан хорижий инвесторларни жалб этишни ҳисобга олган ҳолда 10 млн евродан кам бўлмаган эквивалентда шакллантирилади.\nИқтисодиёт 10/01, 16:08\nТошкентда «Пойтахт банк» иш бошлади (фото)


Mr.NoBoDy 20.02.2019 13:08\nФутбол ҳақида юзлаб фильмлар сувратга олинган. Шунга қарамасдан, ҳаммаси ҳам машҳурликка эриша олмади, аммо футбол мавзусидаги шундай филмлар борки, уларни кўрмаган мухлис бўлмаса керак. Бугун шундай кинолар ҳақида тўхталамиз.\n2009-йилда Буюк Британиялик кино усталари томонидан олинган филм -«Лидс Юнайтед» клуби бош мураббийи ва унинг янги жамоадаги саргузаштларини ўз ичига олади. Бу филм бир неча танловларда ғолиб чиққан, спорт ҳақида олинган кам сонли филмлардан бири. Ундаги сюжет сизни сўнгги дақиқаларгача ушлаб туради.\n2005-йилда сувратга олинган филм нафақат «Вест Ҳам» балки бутун Англия футбол мухлисларининг ҳаёт тарзларини очиб беради. Бу фильм каттагина бюджет талаб қилган бўлсада, ўзини тўлиқ оқлади ва шедевр филмлар қаторига қўшилди.\nКўпчилик бу филмнинг 3 та қисмини ҳам кўрган бўлса, ажаб эмас. Мексика киноматография усталари айнан шу фильм орқали футболнинг биз кўрмаган томонларини очиб беришга уринишган. Кино футболчи ҳақида эмас, уни севувчи йигит ҳақида сувратга олинган десак, адашмаган бўламиз.\nМюнҳен шахрида 1958-йилда юз берган авиаҳалокатдан сўнг клуб футболчиларининг 3 дан 2 қисми ҳалок бўлади. «Манчестер Юнайтед» клуби шок ҳолатига тушади ва тез орада фаолиятини тугатиши ҳақида миш-мишлар кўпайиб кетади, аммо…\nХитойлик киноматографлар ушбу фильмни сувратга олишгач, узоқ вақт нима қилиб қўйганларини тушуна олишмаган бўлса керак. Ушбу филм жуда кичик бюджетда олинган бўлсада, катта машҳурликка эришди. Дунёнинг деярли барча давлатларида қайта-қайта қўйилди ва оламшумул машҳурлик келтирди. Фильм реал воқеаларни ўз ичига олмасада, самимийлиги ва инсонийлик ҳисларга бойлиги билан мухлислар қалбидан мустаҳкам жой эгаллади.\nЮқоридаги филмларни вақт топиб, албатта, кўриб чиқинг. Сабаби, ушбу фильмлардан олинган фикр ва мулоҳазаларингиз футболни янада чуққуроқ тушунишингиз учун ҳизмат қилиши аниқ. Зеро, футбол нафақат ўйин, балки, ҳаётимизнинг ажралмас бўлагига айланиб улгурди!\n25.11.2021 00:34 438 47


Не взирая на пандемию узбекский текстиль демонстрирует рост — Review.uz\nПандемия бўлишига қарамай, ўзбек тўқимачилик маҳсулотлари ўсиб бормоқда\nСўнгги тўрт йил ичида соҳада юз берган туб ўзгаришлар ҳақида Иқтисодий тадқиқотлар ва ислоҳотлар маркази эксперти Руслан Aбатуровнинг мақоласида.\nИқтисодий ўсиш биринчи навбатда рақобатбардош ишлаб чиқариш занжирларини яратиш ва ушбу мақсадлар учун инвестицияларни кўпайтириш ҳисобига таъминланади.\nГарвард университети тадқиқотларига кўра, бизнинг мамлакатимизда 50 дан ортиқ саноат маҳсулотларини ишлаб чиқаришда барча имкониятлар ва нисбий афзалликлар мавжуд.\nХусусан, нефт-кимё, металлургия, машинасозлик, электротехника, фармацевтика, қурилиш, тўқимачилик, чарм ва поябзал, озиқ-овқат саноати, шунингдек, "яшил иқтисодиёт" билан боғлиқ соҳалар миллий иқтисодиётнинг "ҳаракатлантирувчи кучига" айланиши учун барча шароитлар яратилган.\nЎзбекистон Республикаси Президентининг 2020 йил 29 декабрда Олий Мажлисга йўллаган Мурожаатномасидан\nТўқимачилик саноати, коронавирус пандемияси билан боғлиқ вазиятга қарамай, Ўзбекистон иқтисодиётининг энг жадал ривожланаётган соҳаларидан бири бўлиб, юқори ўсиш суръатларини намойиш этишда давом этмоқда.\nСўнгги тўрт йил ичида соҳада туб ўзгаришлар юз берди. Масалан, Ўзбекистон учун тажриба тариқасида ишлаб чиқариш занжирини хом ашёдан тайёр маҳсулотгача ташкил этишнинг янги шакли сифатида пахта-тўқимачилик кластерларини экспериментал равишда яратиш, республикада тўлиқ қайта ишлаш учун пахта экспортини қисқартириш, тўқимачилик ва тикувчилик маҳсулотларини ишлаб чиқариш бўйича илғор тажрибани жалб қилиш, тўқимачилик ва кийим-кечак маҳсулотларининг халқаро бойкотини Ўзбекистондан олиб ташлаш ва ташқи бозорда иштирокини кенгайтириш чоралари.\nБуларнинг барчаси тармоқлар барқарорлигининг мустаҳкам захирасини яратишга ва мамлакат иқтисодиётига тушган қийинчиликларни минимал йўқотиш билан енгишга имкон берди.\nДавлат статистика қўмитаси маълумотларига кўра, ўтган йилнинг 11 ойида тўқимачилик маҳсулотлари ишлаб чиқариш 14,4 фоизга ўсди ва 2020 йил охирида икки рақамли ўсиш суръатлари сақланиб қолди, бу ўтган йилларда кузатилмаган эди. Таққослаш учун: 2016 йилда тўқимачилик маҳсулотлари 9 фоизга ўсди.\nПандемия тикувчилик саноатида ўсишнинг пасайиши кўринишида акс этди, аммо у ҳам ижобий бўлиб, 2,9 фоизни ташкил этди. Тўғри, аввалги йилларда тикувчилик маҳсулоти ҳар йили ўртача 7 фоизга ошган. Aйни пайтда тўқимачилик ва тикувчилик саноати умумий саноат маҳсулотининг 12 фоизини ташкил этади. "Ўзтекстилпром" уюшмасининг маълумотларига кўра, 2017-2020 йилларда пахта иплари ишлаб чиқариш 1,7 баравар, матолар - 2, трикотаж мато - 1,9, трикотаж буюмлар - 1,8, пайпоқ ишлаб чиқариш - 5,6 марта ўсди.\nМамлакат раҳбарияти томонидан тўқимачилик ва кийим-кечак ишлаб чиқаришни ривожлантиришга эътиборни кучайиши, солиқ имтиёзлари, имтиёзли кредитлар, субсидиялар кўринишидаги кўмаги туфайли ушбу соҳа инвестициялар учун янада жозибадор бўлди. Шундай қилиб, ассоциация маълумотларига кўра, агар 2016 йилда 190 миллион долларлик сармоялар сарфланган бўлса, 2019 йил охирига келиб уларнинг ҳажми 2,5 баравар ошиб, 473,9 миллион долларга етди. Пандемия тўқимачилик ва тикувчилик саноатидаги сармоявий фаолликни пасайтирди, аммо сармоялар оқими тўхтамади.\nТармоқнинг жадал ривожланиши иш ўринлари яратилиши ва бандликнинг кўпайиши билан бирга кечди. "Ўзтекстилпром" ассоциациясининг маълумотларига кўра, тўрт йил давомида тўқимачилик ва тикувчилик саноатида банд бўлганлар сони қарийб 19 фоизга ўсиб, 366,9 минг кишига етди. Ишлаб чиқариш занжирининг кластерли бошқарувига ўтиш ушбу моделнинг самарадорлигини кўрсатди, бу эса пахта-тўқимачилик кластерларининг жадал ўсишига олиб келди. Aгар 2017 йилда фақат битта кластер ишлаган бўлса, 2020 йилда уларнинг сони 95 тага этди.\nКўриб чиқилаётган тармоқларни ривожлантиришнинг устувор йўналишлари экспорт салоҳиятини янада ошириш ва очиш, экспорт ҳажмини ошириш, ички тўқимачилик ва тикувчилик маҳсулотларининг ташқи бозорларини диверсификация қилишдир.\nДавлат статистика қўмитаси маълумотларига кўра, тўқимачилик ва кийим-кечак ва трикотаж маҳсулотлари экспорти 2020 йилнинг 11 ойида 15,4 фоизга (1,7 миллиард долларга) ўсди. 2016 йилга нисбатан экспорт ҳажми 2020 йилда 1,8 баравар ошди. Юқори қўшимча қийматга эга тайёр маҳсулотлар экспортини кўпайтириш сиёсати ҳам ўз самарасини бермоқда. Масалан, тайёр трикотаж ва тикувчилик буюмлари экспорти кўриб чиқилаётган даврда 2,1 баравар ошди. Aйни пайтда дунёнинг 69 мамлакатига 563 турдан ортиқ тўқимачилик маҳсулотлари экспорт қилинаётган бўлса, 2018 йилда 348 турдаги 57 мамлакатга экспорт қилинмоқда.\nМамлакатлар шароитида анъанавий савдо бозорларига ҳам, янгиларига ҳам экспортнинг динамик ўсиши кузатилмоқда. Хусусан, 2020 йилнинг 11 ойида Россияга экспорт 2016 йилга нисбатан 37 фоизга, қўшни мамлакатларга эса 3,2 бараварга ошди. МДҲдан ташқари мамлакатларга экспорт ҳажми ҳам ўсиб бормоқда. Масалан, Хитойга тўқимачилик ва кийим-кечак экспорти 2 баравар, Туркия - 3,3, Польша - 3,5, Италия - 3 баравар ошди. Эвропа мамлакатлари ҳақида гапирганда, шуни таъкидлаш керакки, ўтган йили Еврокомиссия Ўзбекистонга «GSP+» Умумлаштирилган имтиёзлар тизимидан фойда олувчи мақомини муддатидан олдин бериш тўғрисида қарор қабул қилди. Бу Европа Иттифоқи мамлакатлари бозорига тўқимачилик маҳсулотларини, шу жумладан, божсиз етказиб беришга имкон беради, бу эса Ўзбекистондан Европа бозорига тўқимачилик ва кийим-кечак етказиб бериш ҳажмининг кўпайишига олиб келади. "Ўзтекстилпром" ассоциацияси экспертларининг ҳисоб-китобларига асосланиб хабар беришича «GSP+» режими маҳсулот экспортини йилига қарийб 300 миллион долларга, 2025 йилга келиб эса 1,2 миллиард долларга ошириш имконини беради.\nШундай қилиб, сўнгги тўрт йилда Ўзбекистоннинг тўқимачилик ва тикувчилик трикотаж саноати 2020 йилда пандемия пайтида тўпланган салоҳиятни сақлаб, барқарор динамик ривожланишни намойиш этди.\nЎзбекистон Республикаси Президенти Администратцияси ҳузуридаги Иқтисодий тадқиқотлар ва ислоҳотлар марказининг бош илмий ходими.\n"Правда Востока" газетаси 8 январдаги 5-сони\nЛатофат Бўриева таржимаси\nЎзбекистонда автомобилларга бўлган талаб қандай ўзгарди\nЕОИИни кузатиш: Ўзбекистон электротехника саноати учун имкониятлар\nОбид Хакимов: Давлат маблағларини самарали йўналтириш бўйича камбағалликнинг кўп мезонли ўлчови жуда ҳам муҳим аҳамиятга эга (+видео)\nИқтисодий тафаккур тараққиётида аждодларимиз хизматлари\nИнфографика: Ўзбекистоннинг 2022 йил апрель ойидаги ЕОИИ билан савдо алоқаси\n26.05.2022 11:10 647 1\n“Оммавий қабуллар уч ойлиги” давом этмоқда


Бугун Си Цзиньпин Хитой Халқ Республикаси Раислигига қайта сайланди » Новости Узбекистана сегодня: nuz.uz\nНовости Узбекистана → Жахонда → Бугун Си Цзиньпин Хитой Халқ Республикаси Раислигига қайта сайланди\n17-03-2018 11:55 0 450 Рейтинг1 Чоп этиш\nБугун Си Цзиньпин Хитой Халқ Республикаси Раислигига қайта сайланди\n17 март куни 13-чақириқ Бутунхитой халқ вакиллари йиғини биринчи сессияси депутатлари бир овоздан Си Цзиньпинни беш йил муддатга Хитой Халқ Республикаси Раислигига сайлашди.\nШунингдек, Си Цзиньпин Хитой Халқ Республикаси марказий ҳарбий кенгаши раиси лавозимига ҳам қайта сайланган.\nМамлакат конституциясига мувофиқ Хитой Халқ Республикаси Раислиги лавозими 1954 йилда жорий қилинган эди. 1975 йилда лавозим бекор қилиниб, 1982 йилда қайта тикланган. Жорий йилнинг 11 мартига қадар Хитой Халқ Республикаси Раислигига номзод беш йил муддат билан икки марта сайланиш мумкин эди. Бироқ, конституцияга киритилган тузатишга кўра, эндиликда номзод бу лавозимни чекланмаган муддатгача эгаллай олади.


Чоп этилди: 10 ноябрь, 2016\nOldingi maqola ҲАМКОРЛИК - САМАРАДОРЛИК ОМИЛИ\nKeyingi maqola ҚАНДЛИ ДИАБЕТ\nПиёз – кўп (асосан икки) йиллик пиёзсимонлар оиласига мансуб кенг тарқалган ўсимлик. Пояси узунлиги 1,5 метргача етади, ичи ковак, учида соябонсимон гуллари бор. Июнь-июль ойларида гуллайди. Меваси августда пишиб етилади. Ер тагида етиладиган бошчасининг диаметри 15 сантиметргача етади.\nТаркибининг 8-10 фоизини шакар (фруктоза, сахароза, мельтоза, полисахарид инулин), 1,5-2 фоизини оқсиллар, шунингдек, аскорбин кислота каби дармондорилар, флавоноидлар, фермент ва салонинлар, калий, фосфор тузлари, темир моддаси ҳамда фитонцидлар ташкил қилади. Пиёз бошчаси ва барра барглари йод, олма ҳамда лимон кислотаси, гликозидларга бой.\nПиёз организмда овқат ҳазм қилувчи ошқозон шираси ажралиб чиқишини тезлаштиради. Пешоб ҳайдовчи ва тинчлантирувчи хусусиятга эга. Ибн Сино пиёз шарбатини ангинани даволашда қўллаган, ҳиди, аччиқ ва ўткир таъми туфайли пиёзни иштаҳа очувчи сифатида тавсия қилган.\nҚиш-баҳор ойларида пиёзни кўпроқ истеъмол қилиш организмнинг касалликларга қарши курашиш қобилиятини мустаҳкамлайди. Пиёз шарбатидан юз териси ва соч парваришида ҳам фойдаланиш мумкин. Соч илдизини мустаҳкамлаш, қазғоқни кетказишда пиёз шарбатининг нафи катта. Бу воситадан мунтазам фойдаланиш юз терисини тиниқлаштириб, ажин тушишининг олдини олади.\nКартошка – итузумдошлар оиласига мансуб кўп йиллик тугунакли ўсимлик. Пояси ўзидан узунлиги 15-20 сантиметрга етадиган новдалар чиқаради. Ер тагида ҳосил бўладиган тугунаклари энг асосий озиқ-овқат маҳсулоти сифатида ишлатилади. Илдизмеваси август-сентябрь ойларида кавлаб олинади.\nКартошка таркибининг 75 фоизини сув, 18,2 фоизини крахмал ташкил қилади. Бундан ташқари, оқсил, шакар, ёғ ва клетчаткага бой. Картошкада пектин моддаси, нуклеин кислота ва гликоалкалоидлар, С, В1, В2, В6, К дармондорилари ҳамда каротиноидлар мавжуд.\nОвқат рационидан мустаҳкам ўрин эгаллаган картошка организмни калий билан таъминловчи асосий модда саналади. Унинг янги чиқарилган шарбати ва крахмали ошқозон яраси, ўн икки бармоқли ичак хасталикларида яллиғланишга қарши восита сифатида қўлланади. Халқ табобатида картошка куйишда, тери хасталикларида ишлатилади. Шунингдек, юқори нафас йўллари ҳамда ўпка шамоллашини даволашда унинг нафи катта.\nКартошканинг яшил тугунакларида заҳарли модда - соланин ҳосил бўлади. Шу сабабли яшил тусдаги тугунагини ишлатмаслик мақсадга мувофиқдир.\n№ 135 (15204) 10.11.2016